url: =Miriam Tangthu: (Pasian Sathau nilhte Sukhaken). Agelh - Rev. Pau D. Lian D.MIN [Ph.D. student] - Laibu Saal\nHome > Thuluui/Articles > Miriam Tangthu: (Pasian Sathau nilhte Sukhaken). Agelh - Rev. Pau D. Lian D.MIN [Ph.D. student]\nMiriam Tangthu: (Pasian Sathau nilhte Sukhaken). Agelh - Rev. Pau D. Lian D.MIN [Ph.D. student]\nMiriam Tangthu: (Pasian Sathau nilhte Sukhaken)\n[Sermon series Rev. Pau D. Lian D.MIN [Ph.D. student]\nLaibu etkak: by Martha Tyler\nUnau sanggam khatsung ahzong agilodeuh, aphengphideuh leh a-ukhakdeuh omthei hi. Kawlten Saturday asuakte ukhakdeuh leh alungsim uhkhuah ci-a, zong man mahmah hi. Keizong Saturday asuak kahihman hiam, kadeihkhat, katupkhat kangahmasang kuama thumanglo pawlkana hikha hi. Tuabang ih omkhakleh, nangbek hilohiteh, Pasian kamsang, Miriam zong tuabangin na-omkha ngeihi. Ahizongin Pasianin Israelte’ makai khatin nazang veve hi. Amasa in apanmun hoihtakin lenzoleh semzo mahmah napin, anungciangin buaina tuamtuam tawhhaksatna thuak hi. Asanggamte mahmah langpan in hongpiang khia a, hazatna tehangin mipi mai ah Miriam in asanggamte’ hehna kilangh sakhi. Pasianin atungah thukhen ahihmanin phaaknatna ngah hi. Ahizong hongdam a, tuaciangin [anau] Moses thuneihna langpan leuleu in tuathu pen kilangpha deuh hi. Miriam nuntakna, khatvei mawhkhakna in nahoih khempeuh asusia thei ahihna hong hilhkhol hi. Abeisa khialhna hangin athuaknate hangin eite sinna [lesson] tampi hongpia hi.\nMiriam nuleh pate mithupi mahmah hihamtang dinghi, ahangpen amau sungpan in makai lian thum hongpiangkhia hi. Moses, Aaron, leh Miriam hi-a Israel mikhempeuh Canaan gamzuan in Egypt panin makaih uhhi. Ahizongin athum un khatzong Canaan gam lutkha lo uhhi. Miriam in Israelte adingin asepnate tungpan, ahoih lehasia sinna tampi om hi. Tua ahihman in amahpen, na’ akilamdang sak numei telak ahkhat ahi hi.\nLaisiangtho sung tawh kituak in ensuk ni:\nMiriam nuntakna amasalam\nMiriam banghun sungteng ah nungta hiam cih enpakni. Tua ihgenkawm in akizom in Israel mite banghangin Egpyt gamtung uh hiam cih enpakzalni. Ahangpen Miriam tungah Pasian thuhilhna tepen Israel te makaihna tawhkisai vive hi a, tuamun ah amanbang panmun lenkha hiamcih ih etnoppen thu ahi hi.\nBanghangin Israelte Eygpt ahom ahi uhhiam cih ihetciangin Laisiangtho in hibang in (Piancil 45:8-11) sungah nagen hi. Joseph sanggamte lehapa, Canaan ah kialpi atunciangin Israel mite Eygpt ahpuuk tawdingin hongtung uha, tuapan in aomsuakte leh Joseph suanleh khakte ahi uh hi. Ahizongin Joseph thuneihna hun abeikhit, amasih zawhciang Laisiangthosungah Joseph atheilo kumpi thak hongkhanciang (Paikhiatna 1:8-14) Israel tetungah dantatin pasalnaupang khempeuh zongthat in gawtbawl taleh khangsemsem hi (Paikhiatna 1:15-22). Joseph atheilo kumpikhat acihnopna in Joseph tawh akibanglo, cihna zong hidingin ka ummawh hi. Ahangpen, kumpi khatin amamai a, kumpisem kua hiam cihbel theilua ding hi.\nHih hunhaksa, hunhoihlo sungin Amram leh Jochebed tenupa-in Miriam, a-upen, aneihlaitak uh ahi hi. Upen ahih mahbangin gamtatzia omsiam hi. Tuaciangin Aaron hongnei leuleu uh a, tuazawh kum3 ciang Moses hongnei uh hi. Pai 7:7\nPasian thulam nuntakna\nMiriam ii pate omzia en nicileng, Hebrew 11:23 “Moses asuah ciangin anule pa in hoihsa mahmahin, kumpipa thupiakna kihtatuan loin khathum sung a seelcip ngamna uhzong a upna hang mah uh ahi hi. Miriam in apate upna etteh thei ta ahih man in nauluai khatbawl in Moses Pumpeng gun ah vasel ngam hi. [Ihnu ihpa te upna in honglawhzo hiam?] Miriam inzong upna tawh sepkhiatna tampi nei hi. Tua-in, Moses guntung ah akikoih khitciang Miriam hibangin semhi. Pai 2:1-4 “Tu-in Levi suante khat in Levi numei khat mah zi-in la hi. Tua numei gai-in tapa khat nei a, nau hoih khathi, ci-in amuhciangin, khathum sung aseel hi. Amah in naungek a seel zawhnawn loh ciangin ama adingin pumping tawh kibawl lawhkhat phansak a, tua lawhpen buanleh kultal tuitawh azut hi. Amah [Moses] bang a kicih hiam cih athei nadingin a gamla panin Miriam munkhatpan dingin a-en hi. Miriam in ataavuan [mawhpuak] zoleh hangsan mahmah kasa hi. Pai 2:5-9 “7 Tuaciangin asanggamnu in faro tanu kiangah, “Keimah pai-in Hebru numeite lakpanin nang adingin naupang hong khoisak dingin naucing khat kava sapsak ding hiam? aci hi. Anu lehpan asawllam LST in agen lohhang asanggam Moses adingin ahangsan mahmahna honglak hi. Moses ahotkhiat khitciangin Miriam nuntakna Israelten Eygpt gam anutsiat masang uh kiza nawnlo hi. Hih hun, Miriam thu akizaklohsung, in Pasian in Miriam nuntakna sikbangin seksak hi. Numei khatin hizah in asanggam Moses leh Aaron temakaih zo ahih manin Pasian in tampitak sinna pia hi hamtang dinghi. Pasal te-ukna sung himah leh Egypt ah aom sungin miten zahtak mahmah hi.\nMiriam in Pasian Khalam ah makaih\n1. Pasian in Miriam bang nasem ding in sam hiam? Pai 15:20 “Tua ahih manin Aaron sanggam nu Miriam in a khutah khuang khat tawihi. Ama nungah numeite khempeuh laamin khuangtawh azui uh hi.”\n2. Miriam in bangsem ahia? Pai 15:21, “Miriam in amaute lasak hi: Topa lasak un amah in minthangin zokhin a, amah in sakol le atung tuangte, tuipi sungah a lawn hi,” aci hi. LST sungah numei prophet masa hikha ding hi. Moses in pasalte makaihin Miriam in numeiteng makaih hi. Pasian in Miriam asapna pen adiakin numeite makaih dingin sam ahilam kitheipha diakhi.\n3. Pasian in Isreal mite Eygpt pan ahotkhiatciang amakai dingun kuasawl ahi hiam? Micah 6:4 “Banghang hiam cihleh Eygpt gam panin note kongpai khiat pih a, salsuahna panin ka honghon khia hi. Note ahong makai dingin Moses Aaron leh Miriam ka hongsawl hi.” Pasian in Israelte makaipi dingin Moses tel a, Aaron leh Miriam pen makai huhdingin sam hi.\nMiriam in khalam amakaihna pan alawhcin lohna namnih tebang hiam? Paunak 16:18 “Kisaktheihna in siatna hong tuaksak a, kiphatsakna in pukna hongpiangsak hi.” Miriam numei thupikhat ahih hangin, “kisaktheihna leh kiphatsakna” thang’ sungah awk hi. Tuate in gimna leh mipi mai-ah zumna hongpiang sak hi. Miriam leh Aaron in Moses thunih tawh gensia uh hi. Gamlak 12:1-3, “Moses in Kush numei khat tenpih ahih manin, ama tenpih Kush numei’ hangin Miriam le Aaron in amah gensia in, Topa in Moses’ tungbek tawnin thu gen ahi hiam? Ete’ tungah zong tawnin hong gen hi lo ahi hiam? Aci uh hi. Moses alungnem mahmah hi a, leitung aom mi khempeuh sangin a lungnemzaw hi.” Upen leh makai ahihmah bangin gensiatna ahzong Miriam hongmakai ta hi. Banghang Miriam in Moses gensiatna ah makai hi cithei ihiam cihleh Pasian dan [punishment] pia hi. Nangsangin na pianpih sanggam ahizongin Pasian in azatzawkleh nahaza hiam? Napawlpi sungah nasangin apilzaw, asiamzaw aom ciang bangna cihngaih sut hiam?\nPaunak 18:12-sunga omthu Miriam in asinding kisam khadinghi. “Akiniamkhiatte in zahtakna ngah uh a, akihisakte pen siatding a manawh hita hi.” Unau cihhang hazatna pen ahitheilua hi. Eitung mahmah ahzong unauki haza tampi om hi. Hih mun ah Miriam in Moses langpangbek hilo in Pasian langpan hi zawhi. Pai 3 ih etciang Moses tungah Pasian sawlkuangpi sungpan in hongki langh hi. Pasian in Moses tungtawn bekah hopih ahihna ki telmahmah hi.\nPasian leh Miriam kimu-uh Gamlak 12:4-5 “Topa in thakhatthu in Moses le Aaron le Miriam kiangah, “kikhopna bukah no mihing thumte hong pai-un,” aci hi. Amauthumte apai uhhi. Meii khuam sungah Topa hongkum sukin kikhopna bukkongah dinga, Aaron le Miriam a sam hi. Amau tegel mailam nehin hongpai uh hi. Banghang Moses a mailam ah nehsak lo ahi tam?\nPasian in Moses tungah banggen hiam? Gamlak 12: 6-8 Topa in kathu za un, kana sem Moses ka inn sung thukhempeuh amah ki-ap hi. 8 Amah tawh kamle kam kiho in akitel lo kampaute tawh hiloin, akitel takin thuka gen uh a amah in Topa mel a mu hi. 9 Amaute tungah TOPA heh mahmah a, a hehsapi-in apaikhia hi. 10 Puanbuktung sanpanin meiipi a kilakkhiat ciangin Miriam phak a, vukbangin apak hi.” [Pasian sathua nilh mite khoihkha ken]\nMiriam ii Khalam ah apa, Moses adociangin buaina lianpi, apumpi phaknat na ngah hi. Banghangin aneupen, Moses tungpanbek in Pasian in thugen hiam? Nule pa khatsungpan apiang veve hina pin Moses pen a aw awk in Pasian mite makai dingin kicing kisa lo hi. Ahizong Pasian sam veve hi. Miriam in Pasian hong sapna sangin agamla zaw ah semning ci hi. Min leh zadeih luatna, mite mai-ah Pasian hongsap lohpi makaih nopluatpen Miriam tawh kibang hi.\nMoses amahle amah bangci kigen hiam? Pasianin Moses bangci gen hiam? Pai 4:10 “Ahihangin Moses in Topa kiangah, “Oh, ka Topa aw, tuma siahhitaleh na nasempa tungah thunagen akipan hitaleh, keithugen a siamka hi kei hi. Ka kampau ol-in kakam pau awk hi” aci hi.”\nGamlak 11:16, “Topa in Moses kiangah Israel telak ah misawm sagih hongpai pih inla nang hongpuak pih dinghi ci hi. Pasian in Moses khengin kuamah zanglo hi. Miriam in hihthu, mi 70 telna, deihlo aitam, thuneih na [power] hongdeih ciangin Moses buaina hongtuak hi. Mi 70 hongteelciang Miriam in ama pan mun mangkha dinghi cih launa hongnei hi. Moses in tuathu theilo hi ahangpen amau view kibanglo hi. Moses atheih thukhat ah Israel pen Pasian mite hi a, thuneihna zong Pasian a amah hici hi. Pawlpi pen Pasian a hi-a, thu sungah thunei penzong Pasian mah hipah hi. Pawlpi upaten thuneih luatna in bang piangsak theihiam? Cih hihpan in kimu sitset hi.\nHihthu in tulai Pawlpi buainate hongphawksak mahmah hi. Pasian in adeih loh list te-enpak lehang. Paunak 6:16-19, kihihsakna,zuauthu genna, mawh neilo mithahna, thusia bawlding ngaihsutna, gamtatsiat ding aman langte le kitotna apiangsak te.\nPawlpi sungah nangsangin asiamzaw, Pasian zatzawk honglutciang bang naci bawl a? Christian ihih mahbangin Christ adingin ahoihpen adeih vive hi hang tua ahihciang nangsang asiamzaw, Pasian zatzawk hongpai/lutciang bangci bawlna hiam? Miriam pen mawhsak nuamleng olmahmah hi. Banghang? Aman thuneihna [power] deih ahihman hi. Amahsangin anauzaw Moses Pasian in zangzaw ahihman in tuathu tello maw ahih keileh hazamaw hiding hi.\nMawhna hatsatna in sulzuih hi. Hebrews 12:14-16 Mikhempeuh tawh naki lemtheih nading uh hanciam un. Nuntak singtho lo tawh kuamah in Topa muzolo ding ahih manin nuntak singtho na nungta un… 16 Esau bangin annek khat tawh innluah za asuak mi nasuah loh nadingun kidawm un… 17 banghang hiam cihleh, Esau in apakiang panin thupha ngahkik nuamin khitui naptui tawh anget hangin a gamtatnasa a bawlkik theih nading lampi omnawn lo hi…\nMiriam tungah Pasian Dantat: Gamlak 12:10 “Phaknatna ngah hi. Tua Aaron in amuhciangin alungsim manlangtak in kheela, Moses tawh zakikim ding peuhmah cihmah hun in lunggulh nawnlo hi. Moses thumang in acihbang bangin gamta hi.\nMoses in Miriam it: Gamlak 12:13-15 Moses Topa aw “amah damask in, Pasian aw kongthumhi ci-in akiko hi. Ahih hangin Topa in Moses kiangah, Tua numei’ maitang, apa in cilphih leh tua numei ni sagih sung maizum ding hilo ahi hiam? Giahphual pualamah nisagih sung kikhumcipsak in; tua khit ciangin amah hong kipaipih kikthei ding hi, aci hi.” Pasian zatmahmah Miriam ahih hangin asih zawhpen LST sungah kigen nawnvet lo mawk hi.\nMiriam, Aaron, leh Moses kuamah Canaan lutlo uhi. Pasian ading nalianpi abeisa in ihsep zenzen hang, ihmai lampen kigenthei tuanlo hi.\ndate: Mon, Aug 1, 2016 at 10:54 AM\nsubject: Sermon series: Miriam\nItem Reviewed: Miriam Tangthu: (Pasian Sathau nilhte Sukhaken). Agelh - Rev. Pau D. Lian D.MIN [Ph.D. student] Description: Rating: 5 Reviewed By: Cinpu Zomi


timestamp: atn

url: =Ei Zomi te natlehsat haksaatna gimnapan ongkim/onghu tawntung ii Topa hoih hi :: ZOMI DAILY\nEi Zomi te natlehsat haksaatna gimnapan ongkim/onghu tawntung ii Topa hoih hi\nposted on 30 April 2015 at 5:52 pm Lomkholna: News, Zomi\nDear Kong it ka Zomi mipih laizom teng damna leh gualzawlna ongpia ii Topa min tawh nakhut-tak lam uh onglen masa nuam ingh.\nHih ii Leitung khuahun tawh kituak in um khatkhat te ah siatna leh gimnatung himah taleh ii Pasian in eite hong hehpih in ahaksalua bangmah leituntuahsiat gimluat gimna haksatluatna tuniciang ongmusak samloh cihkhat ka mu aa kangaih sut ciang in Topa hoih na a thakin ii mu phapha hi.\nBanggennuam kahiam cihleh sang-gam gamveng Nepal te haksatna gennuam ka hi hi.\n1. I gamveng khat zong a hi-in ihtheiteksa a hi-in sanggam Nepal te in Nakpitak in Zinlin haksatluat mahmahna luanglehban sihnalianpi leh innleh losia simzawhloh phial in tam haksatna tawh kidim in khituui naptuui kai-in lungkham sintawl in om uh cih a kua mahciat in mukhin kha ingzong ii um a ahmunai lozong omkhamai ding inzong ii umveve hi.\n2. Ei Zomi Mi tezong haksatna tuak ngeilo ding cihpen kuama’n kitheikhol hethet loding hihiang tua hileh hih ii sang-gam Nepalte tuahsiat haksat na atawm atam cilo in ii panpih theinaciat pan panpih zoleng cihkhat kalung gulh mahmah laizing hi. Zomi makai tuamtuam tenzong na gelkhin thamding cihzong konglam en mahmah hi.\n3. Zomi te zong gamtuam tuam ah Topa thupha tawh kitung in kipawlna tuamtuam zong kinei aa hihman in tuate kikumkhawm in ii piakzawh zahzah ciat uh ii Zomi na tung tung ah theisak sawn in kidong khawm in gawm khawm in Panpih le hang inn kuan khat peuh in naphat tuam lawh mahmah ding aa tua pen ii Topa mahmah zong lungdam mahmah ding in zong kalam en mahmah hi. Atawm a tamcilo in ii piakzawh zahtek tawh ii omna gamgam ah kidawng khawm in kaikhawm in ii khaih khawp khitciang in khakkhawm leng hang hoih ding maw ko ciina savua guai??\nLung hih mawh man mahtawh hibang lai kong at kha pongmawk hi. ngaih suttawh aa kituah kei leh kimaisak ni.\nPrevious: Zopuan Designer ~ Dr. Dongno\nNext: A om ngei nailo Zomi Insurance\nNupi naupaai khat numeibit Virgin laite bangdan in Hymen sianailo\nLungdambawl Thu laigil – 9 ~ Khaibawi\nHalloween – Mang Khuado (October 31)\nNa sih nung ciang koi-ah pai ding?\nPhilippines gamsung aom Shopping Mall khat meikang in mi 37 si


url: =Piancilna 44 | Siantongluan.net\nPiancilna 44 |\nTua ciangin amah in a innsung nasempa thu pia a, "Hih mite van sungah amau puakzawh zahzah an guang in la, amau sum ciat a van gong ciat uhah koih in.\nKa ngun hai pen an leina dinga a sum tawh a moipen van gongah koihsak in," a ci hi. Amah in Josef gen bangin a hih hi.\nZingsang khuavak phetin a late uh tawh mite kisawlkhia hi.\nAmaute a pai khit, ahih hangin khuapi panin a nai lai-in, Josef in ama innsung nasempa kiangah, "Kithawi in la, mite va delh in. Amaute na phak ciangin amaute kiangah, Bang hangin a hoih pen a sia tawh hong thuk na hi uh hiam? Bang hangin ka topa ngun hai gu na hi uh hiam?\nKa topa in hih hai sung panin dawnin, hih tawh amah in thu thei hilo ahi hiam? Hih bangin na gamtat manun na khial uh hi, va ci in," a ci hi.\nAmah in amaute a phak ciangin amaute kiangah hih thute a gen hi.\nAmaute in ama kiangah, "Bang hangin ka topa in thu hih bang hong gen na hi hiam? Na nasemte, tua banga gamta ding hi dek peuhmah lo hi.\nEn in, ka van gong uha ka muh uh sumte, Kanaan gam panin nang kiangah kong puak kik uh hi. Tua ahih teh na topa inn panin ngun hita leh kham hita leh bangci guk ding ka hi uh hiam?\nNa nasemte sung pan tua hai a kimuhna penpen kithat hen; kote zong ka topa sila ka hi ding uh hi," a ci uh hi.\nAmah in, "Na cih bang uh hi ta hen: A kimuhna penpenpa ka sila hi ding a, no a dangteng mawh na baang kei ding uh hi," a ci hi.\nTua ciangin a milipin a van uh leilakah ngasuk uh a, a milipin a van uh suah hi.\nAmah in zong a, a hampen panin kipanin a moipen tawh tawp a, Benjamin van sungah a hai kimu hi.\nTua ciangin amaute in a puan uh balkekin, a late uh a van suan ciatin, khuapi-ah hong kileh kik uh hi.\nJudah leh a sanggamte, Josef inn-ah a tun ciangin, amah tua lai mahah na omlai hi. Ama mai leilakah amaute kun uh hi.\nJosef in amaute kiangah, "Note gamtatna a bangci gamtat ahi hiam? Kei bang ahi mi in thu ka theihna theilo na hi uh hiam?" na ci hi.\nJudah in, "Ka topa tungah hong bangci gen ding ka hi uh hiam? Bang thu gen ding ka hi uh hiam? Tua ahih kei leh ko bangci kiphel theih ding ka hi uh hiam? Pasian in na nasemte mawhna mukhia hi. En in, kote leh hai a kimuhnapa zong, ka topa sila ka hi uh hi," a ci hi.\nAhih hangin amah in, "Tua bangin hi deklo ding hi. Hai a kimuhna mipa bek ka sila hi ding hi. No a dangte ahih leh, na pa kiang uhah nuamtakin ciah un," a ci hi.\nTua ciangin ama kiangah Judah hong paito-in, "Ka topa aw, hong thum ing. Na nasempa, nang tungah kam khat thu hong gensak in la, na nasempa tungah na hehna hong sosak kei in. Bang hang hiam cih leh nang pen Faro mahmah tawh a kibang na hi hi.\nKa topa in a nasemte nong dong a, Pa hita leh sanggam pasal dang hita leh na nei uh hiam? nong ci hi.\nKote in ka topa uh kiangah, Kote in a teek pa khat leh a teek zawhin a neih sanggam pasal moilai khat ka nei uh hi. Ama sanggampa si a, a nu tate sung pan amah bek omlai hi. A pa in amah it mahmah hi, kong ci uh hi.\nTua ciangin nangmah in na nasemte kiangah, Ka mit tawh amah ka muh theihna dingin kei kiangah amah hong tonpih suk un, nong ci hi.\nKote in ka topa uh kiangah, Tangvalpa in a pa nusia theilo ding hi. Bang hang hiam cih leh a pa nusia leh a pa si ding hi, kong ci uh hi.\nTua ciangin nangmah in na nasemte kiangah, Note tawh na sanggam uh a moipen hong paisuk khop kei leh ka mai nong mu nawn kei ding uh hi, nong ci hi.\n"Tua ahih ciangin na nasem ka pa uh kiangah ka ciahkik uh ciangin ka topa thugente ama kiangah ka gen uh hi.\nKa pa un, Paikikin eite-a ding an tawm va lei un, hong cih ciangin\nkote in, Ka paisuk kei ding uh hi. Ka sanggam moipen uh ko tawh hong paikhawm leh ka paisuk bek ding uh hi. Bang hang hiam cih leh ka sanggam moipen uh ko tawh hong pai kei leh mipa mai ka mu kei ding uh hi, ka ci uh hi.\nTua ciangin na nasem ka pa un kote kiangah, Ka zi in kei tawh tapa nih a neih na thei uh hi.\nKhat in kei hong nusia khin a, amah kibalzan khin taktak hi, ka ci hi. Tua huna kipan amah ka mu nawn kei hi.\nHih a khat zong kei kiang panin na lak uh a, ama tungah siatna a tun leh, dahna tawh ka sam kangte Leinuai-ah na paipih suk ding uh hi, hong ci hi.\n"Tua ahih ciangin tu-in, na nasem ka pa uh kiangah ka ciah uh ciangin, tangvalpa kote tawh hong ciah kei leh, ama lungsim khempeuh tangvalpa tungah om ahih manin,\nkote tawh tangvalpa a ciahlohna a muh ciangin amah si ding hi. Na nasemte in na nasem ka pa uh sam kangte dahna tawh Leinuai-ah ka paipih ding uh hi.\nBang hang hiam cih leh na nasem keimah pen tangvalpa-a dingin ka pa tungah a kikham ka hi a, Nang kiangah amah kong ciahpih kik kei leh tua mawhsakna nangma muhna-ah ka nuntak tawntungin ka thuak ding hi, ka ci hi.\nTua ahih ciangin tu-in kong thum hi. Ka topa sila dingin tangvalpa tangin na nasempa hong omsak in la, a sanggamte tawh tangvalpa ciahkik sak in.\nBang hang hiam cih leh tangvalpa kei tawh hong ton kei leh ka pa kiangah bangci ciahkik thei ding ka hi hiam? Ka pa tungah a tung ding siatna ka thuakzo kei ding hi," a ci hi.\nTedim Lai Siangtho / Laibu: Piancilna 44


url: =Zomi Christian Fellowship, Mission Board in 2015 a Field visit ding project khat in kinei hi. Dated 19-12-2015 ni Mission Committee nu Kimbawi Secretary Mission Board te in ah ki nei hi. Tua ah kum bei ding ahih tawh Field visit ding pen vaihawmzo taktak ding I hi hiam ci in ka gen khawm uh hi. Pa Lianno Tawmbing, Jt.Secretary in I vaihawm zawh ding leh ken gari kong thawh ding ong cih ciangin, tha la thakin a mawhpua dingin Mission Board Chairman leh Secretary ki guang hi.\nField visit a paiteng:\nTual Kam 2. Nu feli 3. Pastor J.Mangte, 4 Dr. Rev LT Lianzaw 5. Elizabeth Mawite 6. Kappu suantak 7. Kamlianlal 8. Mangzasuan 9 Nang Lian Kham.(A mun a om Missionary te nupa: Kuldeep singh leh a zi Neelam)\nKavehna uh field pen, Sardarsaher town, Churu District Rajasthan ah hi.,(Partnership a seppih Rev.Dr LT Lianzaw The new beginning Gospel International Mission ) field laka khat ahi hi. Delhi panin 350 km khong a gamla hi. Sardar Saher veh khit ciangin Mission field dang khat Alipur Haryana veh leuleu ding in ka gel uh hi. Buaina hangin Haryana Field pen kiveh man nawnlo hi.\nSardarsaher a Agamleitang : Kamuh khakna ciang ciang uh pen, ahihleh gam kiphah dihdiahin noptuak mahmah hi.Gankhoi (Belam, bawng, kel) pi bawl mahmah uh hi. A population uh pen atangpi in 95,911 pawl ahi hi. Lingkung cih bang pian singkung lah hi buang tam mahmah hi. Kung phuklo in a heuh kiuhkeuh uh hi.\nBiakna: Muslim a om tei hangin Hindu biakna a tampen hi. Kristian kuamah omnai lo hi. Hindu kulmut mahmah leh angei nate uh kem bit mahmah lai uh hi. Ei zomi Missionary Tg.Kaigin Sihna khua ahi hi. Field visit kapai ma peuhpeuh un zong Missionary pa na en cik khinta uh hi. A inn sapna nuaia dawrngakpa (Thungetna a video ongla pa) tawh zong na kinial khin uh hi. A thuhong so sanna diak pen ka tun uh ciangin i Hindu ngeina laih dingin Missionary te hongpai ci in tua video la pa in message in miteng (bajrang volunteer) a na theisak hi.\nKipat khiatna: Dated 30-01-2016 Jinglam 6.00am in Delhi panin kakipan uh a, nitak lam nai 2.30 pawl in katung uh hi. Kat un uh ciangin R.K.Palace hotel a kavante uh ngain, Missionary Kuldeep Singhte omna Sadarsahar kazuan uh hi. Missionary pa inn katun uh ciangin niang dawnin tua khit ciangin puan hawm dingin khuanawl lamah kapai uh hi. Puan ka hawmkhit uh ciangin, Thungetsak ding a ut inn nih om a, tuate thungetsak dingin kapai uh hi.\nThunget sakna kaneih masakna pen uh nupi tanih nei in zeng hi. Sum neihloh manin a tanu sangkah tawpsak hi. Thu kangetsak lai un Kolakaha khawtualte khat hongkihel a, inntekpa in ka ta naute hi ci hi. Tua pa in video in ka omdan teng uh na lala hi. Tua khit ciangin inn nihna ah thungen dingin kapai leuleu uh hi. Thu kanget khit uh ciangin Missionary pa inn lam zuan a kapai uh leh tangval hon khat (Banrangdal volunteer) hong kikhawm in khawl un hong ci uh hi.Tualai takin khuamui zilzial ta hi. Mihong kikhawmin hong ban vuak gawp uh hi.Tua panin mun zangna lamah hong paipih to uh a tua tengah hun sawt kuamtak hong vua leuleu uh hi.Kavek un kakikawi uh a, numeite gel kakual khum uh hi. Jai Sri Ram Ci untua hi leh hong khah ding ci uh a koka ci nuamkei uh hi. Puja bawl ding khong hong ci lai uh hi. Mihonlak panin vuakei un ci in a pang pawl oma, amau leh amau zong hong ki nial man uh hi. Tawl khat sung khawl zelin, hong kipan thak zel uh hi. khat in JAI SRI RAM A cih ciangin hong kipan diak uh hi. sawtsimtak hongvuak khit uh ciangin Auto khatah hong koih uh hi. koi lam zuan ding cih kathei kei uh hi. Ka tuantuan uh leh Police thane ah 8.00-8.30 pawlin hong tunpih uh hi.Tua laitakin kolakah Nu feli leh Kappu suantak omlo hi. Police te kiangah ka gen uh leh hong zon sak uh a asawtlo in hong tunpih uh hi. Hong vuak lai takunPasian in hanna hongpia a kuamah lauhmel pua ka omkei uh hi. Cikciang a khawl ding uh hiam cih bekbek lungsimah om hi. Kamsung keu bikbek in ciltui valh ding zong omlo hi. Police camp katun uh ciangin tui dawn ding hong pia uh hi.\nPolice Camp ah ka omsungun, Missionary pa Kuldeep Singh khat vei leh tuam koihzel khatvei leh la khiazel uh hi. Kobel bang mah hongcih nawn lo uh hi. Missionary pa zi Nu Neelam bel a naupai tawh, a pasal angaihsutna tawh hong buai simman hi. Police ten Room sungah kem uh a Umawitein ompih hi. Police camp kimteng ah mipi kikhawmin Jai Sri Ram, Bharat mataki ci in kiko zuazua uh hi. Hong buluh khak ding kalau mahmah uh hi. Ko zong ei mi ka call theih tengka call uh hi. eimi officer lian Delhi pan(V. Vumlunmang IAS), Rajasthan pan (Haulianlal IAS) leh Manipur paninThangkhanlal IG) phone call tam a muh luat uh ciangun a aw uh hong nem tuam mahmah hi. ka phone teng uh hong khopsak uh hi.\nApau uh pen hindi sianglianlo hi. Kolakah Pa Nang Lian kham Hindi siampen ahihmanin, akihonate uh hong gen zel hi. Miracle khat pen Kathunget laitak uh a video hong la pa penin a video evidence dinga a zatsawm uh leh delete kha ahih manin a evidence ding omlo hong suak hi. Hong ngawh sawmna pen a phuahtawm uh hong bang hi. evidence ding mulo uh hi cih katheih uh ciangun Topa tungah lungdam thu lungsim tekin kapuak uh a, a aw uh hong nem mahmah leuleu hi.Police camp ah ka omsung un kapuan hawmna mun teng uh leh, kathungetna in teng uh police te tawh mipi hon khatin vapha suakvek uh hi. Kapuan hawmkhit loh teng uh zong police camp hong tunpih uh hi. Kathunget saknate uh thu dongkhin uh hi.(Ka thungetsakna te un zong Biakna lam bangmah gen lo uh hi ci in Police te kiangah gen uh hi.) Miracle khatzong hi mai in teh Pastor J Mangte’ Camera lian in sel hak mahmah hi. Thungetna a limlak ding a kisawmleh a battery bei hi. Kei a in ka la uh a, kei a bel khutpek cia pha lel ahih manin sel nop mahmah hi. Tua bang hong muhsak le uh buai huai mahmah ding hi. Local Journalist te in hong ki gualsak uh a Man( gropu photo) hong la uh hi. Mi tam zaw zen uh hi. Lak mahmah ung Pasain hangin\nZingsang lam nai 1.00 pawl hong hih ciangin a hotel nai khat ah giak un tua hi leh ko zong kong guard na ding uh zong nuam ding hong ci uh hi. Kobel R.K. Palace ka sapsa uh hi a ka van teng uh zong kakoih uh hi. Tua zong ka gen ngam pahkei uh hi a hangin, kileh kik pah ding a hong pai hi ung ka ci uh hi. Asawtlo in, Police guardna nuaih ah hotel R.K.Palce lamzuanin hong paipih uh hi. Missionary pa bel police station ah kem uh hi. A zi Neelam bel ko tawh hong giak khawm hi. Zan sung tawntung Hotel ah police in hong guard hi. Zingsang khua hong vakin breakfast kane uh hi.( breakfast ka nek laitak un Neelam a khitui hong tak kaukau in dipngek na mahmah hi.) Breakfast ka nek khit uh ciangin police te in Gari nih tawh amau escortna nuai ah police camp lam ka zuan uh hi. Police camp ah bel Pa Nang Lian Kham leh Dr.LT Lianzaw Statement la uh a dangte hong la lo uh hi. kavek un man ( half photo) hong la uh hi. Ka min ka phone No. uh leh address hong la ciat uh hi. Missonary pa zong Sardar saher ah om theinawnlo ding a vanteng a la a paikhiat ding cih uh ahih manin a van teng la in, Police teven bitna tawh Delhi lam zuanin kongpai uh hi. Hih bang buai khiat cianga Innlam pen nuam lua hi. Vaninn lam i zot ciang a nop ding dan hong phawk sak mahmah hi.\nVuakleh bet gawpgawp a ka om laitak un Launa lungsim om het lo hi. Pasian na sepna ah zong pilvan a kuldan, I vaksuk I vaktoh nate ah mite mit meiven a kuldan, innsap ding bang zong et tel mahmah a kul dan hong sin sak mahmah hi. Tua banah I card bang puak a kuldan kaphawk thak thak uh hi. Bang hang hiam cih leh eimi pen india mi dingin hong koih lo mawk uh hi. India mipi hi na pi in ko zong india mi hi ung cih kul den hi. Tua ahihmanin paina peuhah I card puakham tang ding hong phawksak mahmah hi.\nTopa in a misiangthote’ sihna guak suaksaklo hi. Missionary Kaizagin a sih khit zawh kum 7/8 ciangin Kristian innkuan khat The New Beginning Gospel International Mission tungtawnin hongpia hi. Tua khaici a muat lohna dingin leh ameng a hong om sawn sawnna ding thungetna ah phawkni. Tuate innkuan pen khalam thu ah a suak tung naungek tawh ki bang uh hi. Tua Kristain a suaktung te lakah khat pen Baptisma a tan ciangin a pasal in inn panin hawl khia hi.katun uh ciangin a lakik dinga apai tawh ki tuak uh hi) Haryana Field ka phak man loh uh hangin, Sardarsaher khua a sep ding a ka gel teng khem peuh uh kong zo uh hi. Ka puan hawm man loh teng uh a khawp kik uh hangin hawmkik ding ci veve uh hi. A theih loh kal un kosep ding teng a mau nasem ding uh hi. Pasian Gam lian semsem ta hen\n-Tual Za Kam, Chairman, Mission Deptt. ZCF Delhi-


url: =Zomi Theory Thak Pulaakna: Set leh Setza (Engine & EngineOil) :: ZOMI DAILY\nZomi Theory Thak Pulaakna: Set leh Setza (Engine & EngineOil)\nposted on 29 November 2014 at 5:25 pm Lomkholna: Article, Zokhai\nZopau-a “SET” I-cihpen “Engine” limlim aki-kawk hi-a, mawtaw set, puankhui set, coffee set, an-gawi set, lokho set cihbang-in pinion amici hagial anei peii nih pan-atungsiah akipeii-khawm setpeii-tawh akibawl vanzat limlim “set” kici-hi. Kawlpau toptawm (adopted) hi-a, Kawl awsuah-in aw eu hitaleh Zomi awsuah-in uun-in tom-hi. India lamkaai-a Zomite-in “Khawl” ci uhhi.\nAutomatic set hitaleh khutpeii set hitaleh, gankaih set hitaleh set akici hagialnei akipeii-khawm limlim akizat ciang-in anaal nading, angaat nading, abeiibaih loh nading-in anaalna za/sathau kizangh hamtang-hi. Lahpakding-in, mawtaw set sung-a setgialpeii khempeuh ahaa amawl loding, aki-negawp loding, maamtak-a agamtaang theikim ding-in setza (engine oil) kizangh-hi.\nSetza-in set sung-a hagialte amuih nading, avuuikhuut nading, atawtgawp, amawlgawp nading, akipgawp nading pan-in daal/huu-a, peii-noptuam sak-in, naal zialzial sak-hi. Bawngleeng, sakolleeng cihte nangawn apeii vang leh azawl kithuahna teng-ah sathau (vokthau, sialthau, keelthau, cbt) kinuh tangtang-hi. Sathau/anaalsakna/setza akizatna tam mahmah-a, mihingte hong huh, hong noptuamsak lawmhoih khat, thahaatna khat ahihi.\nSettaai (vehicle) tuamtuam lak-ah, tuhun ciang-in mawtaw-tawh Zomite kilawmta mahmah ta I-hih man-in mawtaw setza enpak lehang.\nMawtaw set acidam nading-in setza thunzah ding-a akiciangtan meelcikna om-a, atawmlua hoihlo, atamlua hoihlo, ahoihbek ciangtan kikoih-hi. Setza akithunzawh sawt-in, setpeii hagialte akipeii-zawh sawt lualeh setza niin-in hong vom gawp-a, tua ciang-in aluuiteng bua-in, setza athak, a-ang hiilhial, aciim dilhdelh thunkiik kuul-hi. Avom khin dihdiah setza sawtpi kizangh suaksuakleh set-in siatlawh ahihman-in anitluat ma-in kilaih den-hi. Tuabang-a akilaihzeel man-in set cidam-in, anasepna-ah paubaanna omlo-in manawt-hi.\nAlangkhat-ah, setza kicing/kisam veelcian lo-in, mawtaw hawltheih hitah ci-a aki hawlhawl ciang-in setza nana kiamgawp, keh, niinlua cihbang piang thei-a, tua ciang-in set hagial khempeuh kitaat paatgawp-in akipeii ngei bang-in hong kipeii theih nawnloh ciang-in mawtaw hong khawl-hi. Tua takciang-in set hagial khempeuh pilh mangta, muih mangta ahihman-in setza tampi akithun hang-in (atamman penpen, athak sitset setza hiphial taleh) akimanna om nawnlo-hi.\nHihbang hun ciang-in:\n“Setza”-in khialhna, paubaanna anei hi kilkel lo-hi.\n“Set hagialte” angotdeuh, adualdeuh, atolodeuh hi tuanlo-hi.\nMawtaw azangh mipa-in mawtaw zattheih ciangbek-in thei-a, etkolding, puahding, hahding, zuunding, donding ahihlam atheihlohman bekbek ahihi.\nTua bangmah-in, setza beithei, kehthei ahihteh ci-in aciangtan zahvaal thun sukgawp, leetsakgawp lehang, akisap lohna munte-ah setza atuk ciang-in niinhuai-in, amah-tawh akilemlo duap (pulley khau) te tawkgawp, hoihtak kipeii thei nawnlo, taalgawp., baan-ah anel-tawh akilemlo spark plug te kawtsakleh set kiphong (start) theilo-in om thei-hi.\nZomite’ Sahkhuatuahna (Socialization: lifelong process of inheriting and disseminating norms, customs and ideologies, providing an individual with the skills and habits necessary for participating within his or her own society.) paizia leh hih setza thuluan (theory)-pen etkop theih leh amuiibunh mahmah theory khat-in ka’ ngaihsun-hi. Adiak-in, biakna, tualsung, minam, khangno, nupi cbt-a kipan kipawlna peuhpeuh-ah hih thuluanzia akitheihloh man-in akuullo/akhial kimawhsakna, kingawhna dimhi cih keima’ mimal muhna ahihi.\nKipawlna Set Hagialte kituak tak-a akipeii nading-a akisam setza-pen kipawlnalam theihneihnate (organizational norms & values), kipawlna sung-a zatding daansehte (ethics), kipawlna’ dinna tuplehngiim., thukhunpi., septawhthuah thusinna (practical training) cihbangte ahihi. Hih thuguite-pen Kipawlnalamsang Setzate ci-in meelcik ciatpak-ni!\nZomi sung-ah tuni ciangciang akician kalsuanzia-tawh akalsuan ngiatngiat pawlpi omlo-a, online suahtaakna ziak-in: “Makaai kisam” aci-tawh, “Nungzuui kisam” aci-tawh., makaai akisa pianpiante leh makaaite’ maai amunuamte-in “Makaaite’ cihbangbang manding, eek ne-a hongsawl lehzong neding” cihphial zahding ahizong-in., mipi’ lak-a om bang-a akisehte-in, “Makaaite kicianlo, muanhuailo, citaklo,….” cihbang-in minam sung-ah pingpong kisaat den-hi.\nMuanhuai akisa mahmah, siamsinna-zong saang akisa mahmah te-nangawn hong kipan uh-a, hihmeel-hi cihding omlo zahdong-in angei-mah hidenkeei lel-hi. Mipi’ deihdeih makaai kicianpi mahmah hi uh-a, pilna siamna-zong hawmthawm a-omlo vive-mah banghang-in angei-mah bang denkeei? Mipite’nzong bangbang hileh pil sa, lian sa, belhtaak sa, muanhuai sa-in kibeel-a, athu-zong kimang hinapi banghang-in angei-mah bang denkeei?\nKipawlna-pen Michael DSHung-in ka’ gelhsa hong quote ngei mahbang-in “kipawlna tam seemseemleh minam aphungcing seemseem” himah-hi. Zomite’ kipawlna tepawl-pen minam phungcin nading tawsawn khatbeek a-om kei-hi. Minam ki-elna, kitukalhna, kilangneihna-a kipan minam cinatna virus suakvek mawk-hi. Virus-pen kithat ngamlo-hi, banghanghiam cihleh virus sih nading zatui kizanghleh pumpi sung-a nunna leh tha hongpia lungnoneute-zong siding ahihman-in virus-pen akhanloh nading-in kikhal (control) bek-a, kithat lo-hi. Hih-pen Zomi sung-a kipawlnalam kalsuanna-a zatding thuluan (theory) nihna ahihi.\nThuluan masa: Set leh Setza veelkiik lehang, Zomi sung-ah kipawlna kiphut to phangphang, bangmahpi-meellah omlo, angei-mah bangden cihpen atung-a “Makaai mawhsakna” leh “Nungzuui mawhsakna” nihte anihtuak-in maan-hi cih kei mimal muhna ahihi. Maantuak mahmah-hi, ahizong-in kipawlna akhantoh nading, akhangkhin gamlian nampite’ kipawlna bang-a aphungcin nading-in ahihleh anihtuak-in akisampente hilo. Makaai khat-in makaai dinmun-a om ahihlam kithei leh-a, mipi-in amau’ dinmun athei ciatding thupipen-hi. Vaaihawm siam leh siamloh hilo-in, makaai khat-in mipi’ suahtaakna alang, mipi-in makaaite’ suahtaakna alang — alang tuaktuak kizahtaak sak, kipibawl sak peuhleh khanlah nading omlo-hi.\nZomite’ kipawlna apiicing ngeilo zahdong-a angei-mah abang sakden thugui-pen “Kipawlnalamsang Setzate (KSZ)” aki-neihloh, aki-theihloh, aki-zatloh manbek ahihi. Gentehna-in, hih KSZ-te omlo-in kipawlna ka’ patleh, “Agangpi sumkeem., aniino sumsuut., apano thuzeekpi., apapi lungtah huhpi,….. cihbang-a paiding baih mahmah-hi. “Makaaite-in sum kiciantak zeeklo, zonglo, ama’ aituam-in zangh” akicih ciang-in, tua upa panmunleen tengpen naakphehsa ahihman-in, “Nang makaaite’ thuthu na-manding., thunial kuullo., gensiasia loding,….” cihte-tawh akihum ciang-in cikmah hun-in tua kipawlna sung-ah set hagialte kituak tak-in leh hoihtak kipeii thei ngeilo dinghi.\nKipawlnalamsang Setzate aki-theihloh, aki-neihloh, aki-zatloh, aki-awlmawhloh man-in kipawlna bangzahta-in aki-phuh denkeei hang-in angei-mah hiden lel-hi. Tuabang-in minam hualpi kalsuan ahihna-mah ki-bulphuh ahihman-in a-omsa pawlpi-lah thupisim peuhmahlo, thupisim taakding salo, akiphut thakte-lah napniit vetlo, zahpihlel cihdaan-a khuasak-pen ngeina (culture) khat bang-in minam sung-ah po/hing khinta-hi. Tua hi-a, kipawlna-ah makaai khat acihtak teeltaal man-in bangmah lawhzo lo-hi (keimah mimal’ muhlehtuah taktak ahihi). Mipi buppi-in makaaite’ thu mangding cihbel apiang ngeilo thu ahihi. Thu kimangding cih buaubuau-zong dictatorship te’ lungtang ahihi.\nTua hi-a, thumang mekmekding, muanhuai gemgamding cihte hilo zaw-in, minam-in zialehtong, gamtatluheek, nuntaakkhuasak ahoihte ahoih-a amuh theih nading, asiate asia-a amuh theih nading, thuluan tungtawn-a sepsuahzia muhkhop siamding, ahoih lunggulh kimciat theiding cihte bek-in kipawlna cidam sakthei bekding-hi. Tualo-in, minam sung-a na’ muanpen khat keekkeek-in kipawlna hongphut zong-in angei-mah bangden dinghi.\nKipawlna kithupisim lohna-pen minam sung-ah virus khat hi-a, atung-a “ngeina khat hongsuak” I-cihsa mahbang-in amanpeuh, pawllehgual hoihkhom nei akisa peuhpeuh, maaitang singhawng belhngam peuhpeuh, dinmun-zong kitellopi-a makaai uutna peuh-tawh kipawlna, pawlpi hong kiphutphit maimah ahihman-in, atuabang ciatciat kithupiibawl nading a-om kilkel lo-mah hongsuak-hi. Hih virus-pen atung-a I-gensa mahbang-in that lehang mipihte ataangpi-mah naa-ding, sukhading, tangteel sihtan bangding…, ahihman-in virus thahsawm lohding thumasa honghi leuleu-hi.\nThat cihciang-in sisak, beisak, nungta nawnlosak cihna hi-a, tuabang lian-in atung-a minam lungpuak-pen kisisak, kibeisak pak theilo-hi. Angiim-a ngiimding hi naailo-hi, banghanghiam cihleh I’ ngiim beklehzong honkhat ngotsat pahding-hi. Akeugaw khinsa ciing-pen tuidiah lohpi-in kuai lehang ngottan, kitan phekphek-a, tuidiah masa lehang duai mahmah-in deihdeih-in kizen thei-hi. Virus-zong thahding ngiim lo-in, kamkaih letsiamding, akhanloh nading naakpi-a khalding ahihi. Hih khalna bangcibang-in sepsuah theiding I-hihiam cihleh ataangpi kithuzaaktuahna leh akhangkhin gamliante’ tawnzia thuukkan siamna honghi dinghi.\nTulaai khanghun-ah minam virus athat-nuam kitam simsim ahihman-in tua ngiimna aki-muiituum hunsung-in tua virus kikhal (control) manlo-in pun cihtak pung-hi. Virus-pen ‘khal’ I-kipat khitzawh bangtanhiam khatciang-in kitatsat sak khalehang ataw pan-a patkiik, apatna pan-a patkiik kisam denkeei-hi. Minam virus ‘khal’ kipan tani-ei ci-a I-kipat phet-a kipan zopsuak tohtohding, sihdong-a zopding ahihi. Virus Khalna zatui-pen hunmaan kuul-a, kitatsat hetlohding kisam-in, neekding aki ciangtan zah-bekmah, avaal/akisam omlo tak-a zatding akuul ahihi.\nVirus khal ding-pen minam sung-ah tam mahmah-a, gualbaan sahkhuatuahna siamzil lo-in tuate I-khal sawmleh pingpong kisaat kihi dending-hi. Gualbaan Sahkhuatuahna Siamzil-pen Zomi sung-ah kithupiisim thei naai mahmahlo, behlehphung hauhna, phungcinna ciang-tawh kingam mahmah, hauhna ciang-tawh kingam mahmah dinmun kihilaai ahihman-in virus khalding haksalaai mahmah dinghi. Sumnei zawdeuhte-in lawmlehgual ahauh lawh laaina minam kihi ahihman-in sum tampipi akingah theihna siamsinna (engineering, business, accountant, nursing, mechanic, electronic,….) cihlam bekbek I’ tu I’ tate I-deihsak sawnsawn laai uhhi. Sum ciangbek kimu/ki-en thei dinmun-ah ki-omlaai ahihman-in minam virus-pen ama’ khan-in akhangkhang dingmah ahihi.\nMinam I-khual ding-a, minam I-it dinghi. Tute tate’ siamsin nading lamzing-ah sumlehpaai bekbek mitsuan lo-in, Justice-tawh akizom Sociology, Social Science, Social Work, Socio-economic, Psycho-sociology, Psychology, Law, Criminal Justice, Social Justice, Politics- Political Science, cihte alungluut theih nading-uh’n thunthunding, haanthawnding, lungkimpihding, tuate bek-tawh minam virus kikhal zo bekdinghi ci-in lungdeih sinthu kahong sung-hi.\nT. Zokhai ITNA-IN GUABANG HINNA-HI\nPrevious: Vondeih Kep Ding – 12 (Pau Khan Kap)\nNext: Kawlgam ah R.C Catholic pawlpi tunzawh kum 500 Jubilee pawi kibawl\nKum zalom 21 Panglong khawmpi ah Ban Ki Mon\nLamka pan Boxing siamnu Mary Kom\nNa tanote aki samlo zatui/ zaha piak kidawm in ~ Hau Lun\nUnited Nations (UN) ah Conference kahding sapna\nMiimbang Pianni Ka’ Thelnahleeng ~ Pu Zokhai\nZomi Galkap te’n Kawlgam Kumpi Ahutna\nZOSIAM Gospel Team te kuan huding zaksakna


url: =Thu 21/05/2020 16:21 Kinh t? Vi?t Nam Báo c?ng th??ng


url: =American gam, California aa tuikulh tung khat ah American Eagel akici muvanlai nam khat om hi. Tua muvanlai te pen mipawl khatin man tampi pia in lei uh ahihman in tualai aa khua mite in man ngeingai uh hi. Hibang tawh damdam in tua tuikulh tungah tua muvanlai namte hong tawm semsem hi. Atawpna ah mu akici limlim aliim amel in kimu zo nawnlo ahihman in mite in leitung ah tuadan mute bei siangta(cimang ta) hi ci in um uh hi.


url: =Bench in Macpherson / Potong Pasir | Home Furnishing | Gumtree Classifieds Singapore\n"bench" in Home Furnishing in Macpherson / Potong Pasir\nAlert Filters: Home Furnishing in East (Keyword:"bench")\n122/32/48cm wooden bench free delivery\nwooden bench 122/32/48cm\nFree delivery just furnished\n170/30/50cm wooden bench $238each\nTeakwood bench free delivery\nPreloved Solid Dining Set\nDining table: 89cm(W)x150cm(L)x76cm(H),2 Benches: 30cm(W)x110cm(L)x45cm(H), Benches can be practically tucked under the Dining table, it optimizing space and creates aesthetic sense in smaller dining room. Interested whatsapp at 90230276.\n122/35/48cm wooden bench\nFree delivery wooden bench\nGet a daily alert with: Home Furnishing in East (Keyword:"bench")


url: =A NIH VEINA SUNGPI KHUA PHUH KIK NA. (Suangpi Mualsuang Laibu). - Laibu Saal\nHome > Thuluui/Articles > A NIH VEINA SUNGPI KHUA PHUH KIK NA. (Suangpi Mualsuang Laibu).\nA NIH VEINA SUNGPI KHUA PHUH KIK NA. (Suangpi Mualsuang Laibu).\n(C) A NIH VEINA SUNGPI KHUA PHUH KIK NA:\nKhua teen kiknang vaihawmna:\nSuangpite in mikangte nasiatak in do uh a hih mah bang in, Suangpi khua pen, mikangte’ gaal khua khat in mikangte’n ciamtehin khua teenkik ding phallo hi.1894 ciang in, Tomu leh Khai Kam pawl teng in gaal honglut uh hi. Tua zawh ciang in, tedim gam ah mikang kumpi ki-ukna a kip na ding in, mikangte in hong vaihawm in, gamsung a om khuamite, a khua ciat uh ah teengsak kik hi. A hih hangin Suangpi khua teenkik ding phal tuanlo hi. Suangpite a khua ah ciah theilo in, gamsung mah ah om uhhi. Gamsung ateenna mun pan a vaihawm uh hi.\nKhuadang gamdang ah peemding maw, ahih kei leh hibangmah in, gam sungah omom ding maw cih a khentat zawhloh laitak un Pu Tawng Phut pau a,” Ka u ka nau ka ta te aw, Dimpi ah peem uh cin peemta mah hi nu teh. Dimlo, Phunom te ah peem uh cin, peemta mah hi veve ding na hih uh ciang in, ngaihsun tek un, Pau Thang (mikang kam phen pa) kawi ning,” ci in, khua leh tui a han suah hi. Tua ciang in khua leh tui in, Pu Tawng Phut ngaihsut piakna bangbang in, Suangpi khua mah ah teenkik theihtheih na ding in, hong vaihawm uh hi. Dimpi, Dimlo a tai sa te kiangah, nong pawm ding uh hiam ci in kidong uh hi. Tua ciang in Dimpi a om Pu Kop Ngulh leh pute in” kong pawm ding uh hi” khua tawh kisai liauna zanghna a om leh no tawh kibang in ka bei ka zaang ding uh hi” ci uh hi. Pute pasal 6 in, lum leh tei kal ah, a san a ngial lai ah, a saatsa uh a siat hang in, a tate in ‘A nih veina phut kik ding ci in taigui sawm in hong ki thawi uh hi.\nKhua ah ki kai khawm kik uh:\nMikang gaal sung in khua mite sial e’kdeen bang in, mun a tuamtuam, khua a tuamtuam ah kikhen thaang uh hi. Pu Phut Lam, Pu Tawng Phut, Pu Kip Zel, Pu Tawng Tun, Pu Tun Son, Pu Tun Thual, Pu Suan Lam, Pu Lam Thual, Pu Ngah Awn, hi pasal pawl pen, koi mah ah tai lo in, Suangpi gamsung ah ki zep kawikawi uh hi.\nTomute Pu Thang Phut bawng pawl, hong ciah in, Ngaal lo ah Pu Tuang gaaltaina ah hongtung hi. Dimpi a taai Pu Kop Ngulh leh Pu Hong Tuangte zong gaalven peuh ciang in hongciah uh hi.Suanphutte pu Lam Kip bawng pawl in,’ khuata vaihawm hamsa lua lawmlawm’ ci in, a taaina Dimlo pan hongciah kik nawnlo in, Dimlo khua ah teengsuak hi. Dimlo pan in Sezang khua na saat hi.Pu Kim Zuan thahteng hong ciah in, Dimpi ah hong ki zinkhing phot uh hi. Dimpi ah a om sung in, Pu Tawng Nok zipi pi Dim Luan sihna tawh kisai in, pu Phut Lam in hibang na phuak hi.\n“Sen puvon tawh tong kaciam in, tul nah nuai vangkhua hi cing e, ka tuai umbang khuai ing e. Phamsa in vangkhua zong tah e, na sesul sabang ka zuih aw, pheiphung simbang kha sa’ng e.”\nPu Tawng Nok in zong a zi sihna thu tawh kisai in hibang na ci hi.\n“Siing khua mawng bang ih peemna ngauzu twaina ih sau thel nah leeng bang e. Sihtui gamzang liangthei nunnuai kawi aw na kiakna hi e.”\nHibang in khua teen kik theih nading thu ngak in, gamsung amunmun ah om in, khua teenkik theihna ding a hanciam ciat uh hi.\nA nihvei na Suangpi khua kiphut zo:\nKhamtung saklam gam mikang tawh kido na ah mikang lam pan a makaipi Keli (Carey) mangpipa hi a, Tedim vuandok pa pen Phokla(Fowler) ahi hi. Mangpipa Keli min pha in, mangpi man menzi za a ngah toh ciang in, vuandok Phuklaa in,Mangpiza ngahto in, Phoklaa mun ah Betmen (Bedmen) vuandok mang hong khang hi.Tua bang in gamuk mikangte nasep hong kilaih bilbial hun leh Suangpi khua phuhkik nang hanciam hun hong kituak hi.Tua bang in, gamuk nasemte kilaih ahih ciang ingamsung ki ukna nasepna ah kamphen te in, a ut bang in a sep theih hun khat hong om hi. Kam phen a cih pen pau ki theilo, mi nih kikal ah, khat ii kam, khat pa’tungah, tuapa’ theih pau tawh a gensak kik pa hi.Tua mah bang in mi-uk mikang miliante tawh a ki nai pen a kikhawl pen pa zong ahihi. Tua ahih man in, kamphente in, Paihnop a neih leh pai thei in, gupnop a neih nop leh a gum thei mikhat a hihi. Tua bang in mi-uk mikang mangte hong ki laih bilbial sung in, khua mite, sum kidong in, kamphen Pau Thang a kawi uh hi.\nKhup Lian zong kithaii:\nTua laitak in sihzang kualah Lophei khua Pu Khup Lian a pil hi. Suangpi khua phuhkik na ding in, Pu Khup Lian in hong hanciampih nuam hi.Tua hih man in Pu Khup Lian in,”dangka 150/ bang hong ngah thei lai le uh teh hoihding hi” a ci hi.Tua ciang in khua sungahsum kidon kik ding kikum uh hi. Tua sum aki don ding ciang in, Pu Awn Thual in, Kei pawh, hi Naulak, Gualnam, Hatlangh gamsungah sum paaipaai nuam nawn ke’ng, liau lai ding na cih uh leh ngunngal ah tai zaw ning” a cih liklek man in, tua sum kidong nawnlo hi kici hi. A hi ta zong in ci in, Pu Khup Lian vok tuuk thum khat gawh in, zuu beel 2 luup uh a, tang khum sawm a pia uh hi. Tua ciang in Pu Khup Lian in, Suangpi khua phuh kik na ding a panpih pah a, atup na uh bang in, khuathang khua ah Suangpi khua ‘ A nih veina’ a phut zo uh hi.\nItem Reviewed: A NIH VEINA SUNGPI KHUA PHUH KIK NA. (Suangpi Mualsuang Laibu). Description: Rating: 5 Reviewed By: Cinpu Zomi


url: =Australia gam Melbourne ah Sialsawm pawi :: ZOMI DAILY\nAustralia gam Melbourne ah Sialsawm pawi\nposted on 28 April 2015 at 9:10 pm Lomkholna: Australia, News, Sport, Zomi\nA 2 vei na SIALSAWM SOCCER TOURNAMENT pen 24-27 APRIL, 2015 sung Melbourne khua pi ah ki bawl aa, pawlpi tuamtuam pan in Soccer Team khat ta hong ding khia uh hi. Tua Pawlpi te in FGA ( Full Gospel Assembly), SDA ( Seventh Day Adventist), ZBCV (Zomi Baptist Church Victoria), ZMC FC ( Zomi Mission Church), EAC ( Emmanuel Assembly Church) leh ZBC/MZCC (Zo Baptist Church/Melbourne Zo Christian Church) te hong ki helthei uh hi. Tu kum pen pawlpi khempeuh tha lawp thei mahmah in ah, zong hah kat thei mah mah uh in, ki mawl na te nop ci mah mah hi.\n24 ni ZBCV leh SDA ki mawl uh aa, ZBCV ten 4:2 tawh SDA te zo uh hi.25 ni in Puai masa FGA leh ZBC/MZCC te ki mawl uh aa, Goal 1 tuak ki din uh hi. Puai nih na ZBCV leh EAC te ki mawl uh aa, Goal 2 tuak ki din leuleu uh hi. Puai thum na, ZBC/MZCC leh ZMC FC te ki mawl uh aa, ZBC/MZCC ten Goal 1 tawh zo uh hi. Puai 4 na ZMC leh FGA te ki mawl uh aa, Goal 3 tuak ki din uh hi. 26 ni in EAC leh SDA te ki mawl uh aa, SDA ten 4:3 tawh zo uh hi.\n27 ni SIALSAWM A PI ni in Pawi hon na hun ki bawl masa aa, ZAA President a hi PA LIAN in hon na hong neih sak in Pa Khup Pau ( Chin State Ministry of Sport ah a sem ngei) in SIALSAWM thu tom kiim hong ngen khit ciang in hun khat na ki zo aa, SEMI FINAL masa ki mawl ki pan pah hi. Semi final ah ZBC/MZCC leh SDA te ki mawl in ZBC/MZCC teb 4:2 tawh hong zo uh hi. Puai nih na FGA leh ZBCV te ki mawl in ZBCV ten 2:1 tawh zo uh hi. A thum na ki suih na ah, FGA leh SDA te ki mawl aa, FGA in 3:1 tawh hong zo uh hi.\nFinal ah ZBCV leh ZBC/MZCC te ki mawl in Goal 2 tuak ki din a hih man in Penalty ki sui uh aa, ZBCV ten 12:11 tawh zo uh hi. Tua Khit Ciang in Letsong piak na ki nei in, ZAA pan Secretary a hi Pa Nang Khan Khup Naulak in thu gen na tom no hong nei hi. Tua khit ciang in Pa Lamh Kim ( SIALSAWM SOCCER TOURNAMENT Thuvanpi) in lung damh koh na hong nei aa, tua khit ciang in Kawlgam pan hong pai a hi Sia David Khen ( AGAPE PAWLPI, KALAYMYO) in han thot na tom no hong neih khit ciang in, letsong piak na te aban ban in ki zom to hi.\nTu kum Melbourne SIALSAWM SOCCER TOURNAMENT ki mawl na letsong (Prize) ngah na te a nuai aa bang a hi hi.\nChampion – ZBCV\nRunner Up – ZBC/MZCC\nThird – FGA\nBest Player – Tg KHUAL ( ZBC/MZCC)\nTop Scorer – Tg KIM PU (ZBCV)\nBest Defender – Tg LIAN PU (FGA)\nBest Midfielder – Tg KIM PU (ZBCV)\nBest Striker – Tg NGURA (SDA)\nBest Goalkeeper – Tg DAVID (ZBC/MZCC)\nLamh Kim @ Lang Kap SAMTE\nPrevious: Vitamin E nekna hangin Ciltang Cancer ki ngahthei\nNext: Pate Ni maw “Papite Ni”? ~ Hau Za Cin\nNu Dim’ Nikhat Hunzat : Women’s Day 2012 Special\nZomi leh kilemkikna thupha ~ CS Khai\nZomi sungah khelhuai ngeina le ngaihsutzia hoihlo pawlkhat\nKizopna hoihin gualzawhna ~ Go Za Nang\nZomi khempeuh Life Insurance neihding hanthotna ~ Dr. Do Kham


url: =The 10 Best Hotel Deals in Ukiah (Apr 2018) - TripAdvisor\nBest Ukiah, Mendocino County Hotel Specials & Deals\nHotel Deals in Ukiah, California\n#1 Best Value of 19 hotels in Ukiah\n#2 Best Value of 19 hotels in Ukiah\n#3 Best Value of 19 hotels in Ukiah\n#4 Best Value of 19 hotels in Ukiah\n#5 Best Value of 19 hotels in Ukiah\n#6 Best Value of 19 hotels in Ukiah\n#7 Best Value of 19 hotels in Ukiah\n#8 Best Value of 19 hotels in Ukiah\n#9 Best Value of 19 hotels in Ukiah\n#10 Best Value of 19 hotels in Ukiah\nGuest Houses near Ukiah (20)\n17.3 km from Ukiah\nSuper 8 Upper Lake(Upper Lake)(Great Value!)\n29.2 km from Ukiah\nThe Old West Inn(Willits)(Great Value!)\n30.4 km from Ukiah


url: =Кроссовки Adidas Topanga. Натуральная кожа.\nКроссовки Adidas Topanga. Цвет синий.\nМатериал верха Замша Нубук Кожа\n← Кроссовки Adidas Topanga. Цвет черн... Кроссовки Adidas Yeezy Boost 700. Ц... →


url: =Technology i cihcih bang hi peuhmah hiam?\nHome » Science » Technology i cihcih bang hi peuhmah hiam?\nSingkung phuk a tumtan in, a lai vutvang, singzawl khat vawh, a tungah singmam dang khung leuleu in ‘mui leng’ kibawl hi. Tua muileng tungah kituangin khe tawh lampai sangin manlang zaw, tawldamzaw hi. Van puasak leng ‘gim ing, tawl ing’ cih genselo a, a khoh zahzah pua thei hi. Tua pen minam khangto masate in “wheels” a muhkhiat masak dan uh leh a vanzat masa uh ahi hi. ‘Wheels technology’ kici thei ding hi. Suangtaak nih saituah leng puak setset a, mei am leng zaizai in singkeu tawh koih khawm leng meikuang thei a, mei muhkhiatna technology khat hong suak leuleu hi. Tua banga vanzat khat peuh tawh nuntak nuamzaw ding a kibehlap toto pen technology ah khantohna i cih ahi hi. Vanzat ah khantohna, vanzat thak leh hoihzaw behlapna, vanzat khat a hoihzaw, siamzaw a zatsiamna ahi hi.\nNuclear technology hangin meitha tampi kingah thei a, machine zat ding tha tampi kisam pen nuclear in pia thei mawk ahih manin van bawlna phual ah van tamzaw piangsak hi. Inn ah meivak ding zong nuclear pan kingah ahih manin meet mahmah hi – khuazing sang khuavak ah om pen nuamzaw ahih manin. Zatang leh zatui ah zong nuclear kizang ahih manin damna ding nuclear technology hong suak hi. Galvan hoihzaw bawlna dingin zong kizanga, ahi zongin galvan a nuclear technology zat pen lipkhap huai lua mahmah ahih manin mihing khempeuh in ‘zaknop’ salo uh hi. Nuclear technology pen mihing sihna dinga zatding hilo a, nuntakna dinga zat ding hizaw hi. Tua manin peaceful means of nuclear technology pen mikim in thapiak ding, galvan a zat ding nuclear technology peuhmah nawlkhin ding ahi hi. Si khin lehang nuclear technology kua’n zang nawn ding? Iran in nuclear technolgy sangpi nei le uh Israel gam leitung pan sumai ding, kapmai, nuaimang ding uh cih khawng kiza hi. Tua hileh nuclear technology pahtak huai isa diam? A takpi maw, kilauhsakna, intimidation bek maw, politics bek hilel maw kitheihpihlo a, ahi zongin nuclear technology zangin gam khat leh mihing pen leitang pan kivaatmai thei cih bel i theilua hi. Tua manin khantohna ding ahilo suksiatna dinga technology zat pen hoihlo, deihloh ding hi.\n“Knowledge is power” hun ah kilut takpi ta himawk hi. Technology a khantohtoh mah bangin a hitheilo zong tawm deuhdeuh hi. High School zolo William Shakespear laigelh siam minthang suak a, college zolo Bill Gates mipil mihaupen suak a, tagah mivom Barack Obama mikang gam ah kumpi suak thei ci leng leitung pen a lampi thei leng a hitheilo omlo himawk hi. Tua lampi koi ah om hiam?


url: =Tularosa Raea Top in Peach | REVOLVE\nTularosa Raea Top in Peach\nfavorite Tularosa Raea Top in Peach\nShare Raea Top in Peach on Facebook (opens in a new window)\nShare Raea Top in Peach on Twitter (opens in a new window)\nShare Raea Top in Peach on Google (opens in a new window)\nAdjustable ruffled shoulder straps\nRevolve Style No. TULA-WX459\nManufacturer Style No. TRX241 S19\nRaea Top in Peach


url: =BUAL TUI TE PAII KHIA DING – Zomi News Journal\nBUAL TUI TE PAII KHIA DING\nPosted on June 1, 2016 by thangmuan502@gmail.com in Article // 0 Comments\nADS\tZogam Tonzang khuahuam Mawng Zang khua pan tai 6 na a om ama tawm a piang Bual (mem kicipna hanga piang) tuite pen hon kheh nadingin June ni 3 ni in kipan ta ding hi.\nGuah hong zuah ciangin guahtui dimin hong kitapkhap ding pen kipatau mahmah in tua banga patauhna atawm zawk nading leh lauhuai na a om loh nadingin tui guam neu to in tui te tawntawn ta in paii khia ding cih kithei hi.\nHih apiang tawn bual pen tuitam in hong kitam leh Kawlpi huam teng ading in lau huai mahmah hi. Nungkum in zong hih Bual lamah guah tam in mualte kicim in buan leh tui kihel in luang hi. Kawlpi huam sung ankung ciinnate tampi kisiat banah khuasung ah buan tampi dim hi.\nTuuk ciang guah hong tam bang hi leh nungkum bangin buan leh tui kihel hi leh Kawlpi khuahuam adingin ngaihsut ngam huailo hi.\nKawlpi a Lui guam leh tui zatna lamte geelna phualpi (4) na pan kumpi nasem khat in “Hih Bual tui sunga tuite mihing tha tawh kipaii khia ding hi. Tui luang nading lui guamneu to in tawntawn in tuite paii khiat nasep te tawh Bual a om tuite kipaiikhia tading hi. Gam sungah giahphual satin tuipai nading guamte to in tui kipaii khia ding hi” ci in gen hi.\nLeisung sumpiang leh Kiim leh Paan kem phualpi , Forest department leh Nepal gam pansan a la in mual gam te khangtoh kim nading kipawl na te tawh mapang khawmin May 20-27 dong Bual ah pai in thukan na nei in muhna te tungtawn in thute ki enpha kik in men kicipna hang a hong piang theiding lauhuai nate kidal khawlh theih nading kidal nading nasep leh sepding geel nading nasep te akibawl thu kithei hi.


url: =Tedim khuapi aw, Singlamteh hong phuksak Party mee piaksawm lailai nahiam? :: ZOMI DAILY\nposted on 6 November 2015 at 5:50 pm Lomkholna: Election, Khaibawi, News, Tedim, Zomi\nTukum Kawlgam kitel nading, ahun hong nai mahmahta hi. Thu ki zakna tuamtuam I sim ciangin, kawlmi milimbia, milim mai-a, a kunkunte nangawn, tamzaw in galkap kumpi Party (USDP) Mee pialoding uh cih I zaciat hi. Tua ban-ah mualtung mi Party tuamtuamte, a tamzaw in zong, amau minam Party mah pibawltek’ uh ban-ah, I veng Falam, Khalkha te’ nangawn in amau Party CNDP, CNP etc, mah tha piatek dinguh cih thu aneu alian in I zatek hi. Kawl galkapte pen Tedim a kiphut Singlamteh leh Tonzang, Cikha ban-ah Chin State sunga, kiphut Singlamtehte hong phuksak, hong suksiat sak uh a hihlam aneu alian in I theiciatding hi. Ahi zongin a beisa Kawl galkap ukna kipat hunlai pek a kipan tuni ciang, TEDIM Khuapi sunga, ateng mi pawlkhat leh Zomi pawlkhat te’n Kawl galkapte’n hongit mahmah uh hi, ci-in thupi asa mahmah, tha apia mahmah, a mai-et mahmah leh a mipihte ukna a, azangh, mi pawlkhat bang omle hang kilawm phial hi.\nHongit uh hileh Singlamteh hong phuksakloding uha, numei pawlkhat hong buapgawpsaklo in, mi pawlkhat hong bawlsiat saklo ding uh ban-ah, Tedim gam-ah galkap Party mah a gualzo ahih manin Tedim District ngahding zong, amau khutsung mah ah om hilel ahihteh hong naakpiak luading uh hi. Galkap kumpi ukhun a kipan tuni ciang, amai na etet uh hangin I gam ah khantohna om vetlo, kiamlam manawh den, Tedim Sang Innpi nangawn apkai kee mawk hi. Ni danga, Aizawl sanga, a thupizaw Tedim tu-in bang ciang tungta hiam, van le lei-in kikhai hi. I veng Falam leh Khalkhate nuai-ah om thilthelta hi. A sungateng mite Christian kici vive 80% bang I hih manin naak ngaihsuthuai mahmahta hi. Thumaan agum ngamlo leh a minam a itlo, a dinpih ngamlo, a panpih ngamlo minam le gam pen cik’ mah hunin khangto ngeilo ding hi.\nLeitungah gamzawng pen ah Kawlgam ki ciamteh in, Kawlgam sungah a zawng pen Chin State hi-in Chin State sungah a zawng pen Tedim gamsung Zomite tenna kuamteng ci-in kigen hi. Bang hang hiding hiam? A kuate hang hiding hiam? Rev.Thang Van Lian ai-a khat in a laigelhna khat ah, a hailua mipite in makai hoih neitheilo in zongh khangto theilo uh hi, acih pen ngaihsut huai mahmah hi. Kei leh Tedim Khuasunga teng mite hong cihna a hikhatam maw, ci-in ka ngaihsun a, ka lunsim sungah khat le khat a ki panpihlo, gam le minam pen cik mah hunin khangto theilo ding hi, cih khat hong suak hi.\nTua ahih manin tukum kitelna ah Tedim Khuapi aw, na mipihte panpihlo in Singlamteh hong phuksak Party Mee na piakpiaklailai leh ka tenna Tedim Khuapi leh a sunga mite mi namdangte nuai-ah omlailai hen, to kaikailai uh hen, aci na hi hi. Na khantoh ding, na ut leh Singlamteh phuk Party Mee pianawnkei in Tedim Khuapi aw.\nPrevious: NLD leh ZCD ki banglo, Zomite ading ZCD a piak huaizia\nNext: Zomi Identity: Midangte Hong Ciamtekna Diklo Pawlkhat ~ Cope Suan Pau\nMalaysia: Namsau tawh damiah ataihpa palik te’n zonsan ~ ZD\nMalaysia, Nilai aom Suai zuakna ah gutalut, Myanmar hiding ki ummawh


url: =Wohnung In Miete in Milano Zone Arena - Hin. 8476RA32426\nWohnung in Milano - zone Arena zu mieten\nMILANO - zone Arena\nSehr geehrte MILANO EXCLUSIVE, Real Estate & Consulting, ich bitte Sie, mehr Informationen über das Objekt Hin 8476RA32426\nZone - Zone Arena\nAnschrift Via Balestrieri\nV Giornate, MILANO, Wohnung zur miete von 50 Qm, Renoviert, Heizung Unabhaengig, Energie-klasse: E, Epi: 159 kwh/m2 jahr, am boden 3° auf 5, zusammengestellt von: 2 Raume, 1 Zimmer, 1 Baeder, Single Box, Preis: Eu. 1.150 Fortsetzen\n50 Qm 11 € 1.150


url: =Jerusalem Atu Lungdamhko Ni ~ Thu Tatuam (Siyin News)\nJerusalem Atu Lungdamhko Ni\nMonday, May 18, 2015 Israel Taw Kisai No comments\nIsrael khuapi Jerusalem sia Topa in Israelte khut apiak kik kumh 48 cinh lungdamkoni sia "Yom Yerushalayin" ci aa, Palestinete ii nawngkai sakna kawm pan in May 17, 2015 ni (Nipini) Israelte in poai nasia tatak khaam uh hi.\nThungetna, Pokna , Biakpiakna le Lundamhkona te synagogue theampo ah nei in, Jerusalem khuapi lampi theampo ah parade (chitet lampai) , anneak poai, lamna tatuam nei uh hi.\n1948 Israel ngam suataakna thu kiimlepaam Arab ngamte in thusim sak ngawl ahikom 1967 kumh ciang "Niluk Kidona" (Six Day War) piang in June 7, 1967 ni in Jerusalem khuapi mun theampo Israelte khut sung theng kik hi. June 7, 1967 sia Israel kumhsimna 28th Iyar 5727 taw kisi aa, Tukum Iyar tha 28 sia May 17 taw kisi hi.


url: =ZOGAM.COM - Gamdang tung Zomite - 4\nGamdang tung Zomite tawh kisai Khang Nihna (Second Generation) thu tamlo kong gelh hi. Ngimna bulpi in - i tuah khak thute leh i zatpahpah theih ding lamlahna ahih khak leh cihna hi. Gamdang tungte zong nungkaihvei vive na hih manun lungsim mun khatah om theilo bek tham loin nupa kum tampi kimulo leh tate tawh zong kum tampi mah kikhen i om hi. Lupna khat tungah lumkhawmte zong tua thu genkhawm kha kei si hang e cih ding tam ci leng kum tampi kimu lote adingin haksa mahmah ding hi. Gamdang i tun ciangin singkung hi leng i po-na mun panin kibotkhia in lei dangah kisuan tawh kibang hi. Tua hangin i kisuan thakna leitang tawh i zung a kilem nading hun ngak kisam kha ding hi.\nGamdang tung khin, ahih hang lungsim sungah tenna Zogam mangngilh lo ahih manin pumpi in ava om nawn loh hangin lungsim khempeuh khua lui ah vakvak lai cih bang om hi. Nu leh pate' adingin a dam sungun a khua lui uh mangngilh taktak thei lo ding uh hi. Vaimim leh be huan cih bang i khua lui ah kham piikpeek a i nekna gam thak i tunna pan zong tuate mah kilunggulh veve mawk hi. Buhsih leh aksa nek ding tam mahmah na-ah bang hangin vaimim belpi tawh huan tangtang i hiam cih leh i khankhiatna ann mah kilunggulh ahih man hi.\nZogam tawh kisai lunglenna leh muhnopna khang khatna nu leh pate neihzah in khang nihnate'n nei nawnlo ding uh hi. Tua bek hi loin nu leh pate' haksatna leh gimna thuakte' amau adingin tangthu tawh kibang bekin amau thuak khalo ahih manun tua zah in thupi in simsak lo kha ding uh hi. Tua sangin a nawngkaizaw ding ahih leh khang nihnate leh nu leh pate kikalah Mikangte'n generation gap (khang kibansam) om hi. Tua i cih ciangin i tuahkhak thute kibanglo lua ahih manin thu khat i gen khop ciangin i ngaihsutzia kibanglo hi. Tua pen mental gap (ngaihsutna kibansam) zong kici thei hi.\nKhang nihnate'n vaimimcim leh gatam huan cih bang thupi sa loin Mikang ann fast food mah hong duhzaw ding uh hi. Burger leh Potato Fries khawng mah a nek uh ciangin lungkim bek ding uh a, amau hong khan khiatna leitang in a puak ahi hi. Niangtui sangin Co-ca Cola, Pepsi leh Sprite cih bang dawn nuamzaw ding uh hi. Ann thu bek hi loin inn lam a om ni leh gangte, meltheihte sangin Hollywood movie star te min leh tangthu hong theizaw ding uh hi. Nu leh pate Mikangpau zat siam hong sa loin, zong hong zumpih mai ding uh hi. Innkuan a tutkhop, thu kikup sangin TV mai ah movie et hun hong tamzaw ding ahih manin innsung khat ah omkhawm ahih hangin kiho lo cih bang hong tam ding hi.\nTunai a ka laibu sim David W. F. Wong gelh Beyond Finishing Well sungah labu gelhpa in Moses leh Joshua makaihzia leh amau thakhek ding piakkhiatna thu lim gen mahmah hi. Moses in ama thakhek ding Joshua tungah vai khempeuh ap in, amah zong Pasian in a nuntakna la hi. Tua hangin Israel mite'n Joshua makai thak tungah mitsuan in amah zui uh hi. Moses om lai leh makai thakpa sangin Moses mah a zui nuam tam ding hi. Makaite'n zong makaihna hun kikhek zawh ciangin a sepna mun ah om nawn kei leh hoihpen hi. Tua ahih kei leh “nang hun leh ama hun” ci-in i seppihte'n hong gengen ding hi. Joshua a sih ding ciangin makai khat tungah a vai ap loin Israel tate nam sawm leh nih makaite tungah ap hi. Joshua khang mite om laiteng Israel tate'n Pasian mah na zui uh hi. Ahi zongin Joshua leh ama khang hong sih khit ciangin amau tangthu hong lamdang hi.\nGaldo mipite tu-in inn leh lo nei in hong teng uh hi. Ahi zongin galdo ding nisim in om nawnlo ahih manin hong lungnuam in kitawldamsak uh hi. Tua bangin galdo ding om nawn lo, nek leh dawn nuam sa-in hong om uh ciangin Pasian hong phawk nawnlo uh hi. Nisim sih leh hin kikal ah a om lai-un Pasian beel uh a, huhna ama tung panin lamen tawntung uh hi. Hun nuam leh tawldam hun hong zat ciangin Israel mite'n Pasian phawk nawn loin amau nopsakna leh lunggulhna bangin hong gamtata uh hi. Tua mah bangin Zomi khang nihnate'n zong nopsakna, pilna, hauhna i neih ciangin Pasian i mangngilh khak ding kidophuai hi.\nPrinceton Professor Alejandro Portes in a laibu gelh Legacies: The Story of the Immigrant Second Generation sungah America gamah tuni in gamdang pan pem mihing 30 million om a, gambup milip ah 15% bang pha khinzo ci-in ciamteh hi. Latin America leh Asia gam panin a pem mi kum 1960 zawh in tam pen hi. America gamah Mikangpau kithupi sim lua ahih manin khang nihna a tamzaw in Mikangpau bek thei in a nu leh pate' pau thei nawn lo uh hi. America gammi suahna khat in a kiseh hangin, nu leh pate pau theih nawnloh supna lianpi hi. Tua ahih manin Mikangpau leh amau innkuan pau thei khawm leh hong khankhiatna uh nu leh pa ngeina (custom and culture) zong simmawh lo ding uh hi, ci-in na gelh hi.\nUSA pen U-Start-Again cihna hi a kicih ka za ngei hi. Na khempeuh sin kikna gam hi, ci uh hi. Tua mah bangin pem thak mite'n America gam a tun uh ciangin septheih bawltheih hanciam mahmah uh a, zong lawhcing mahmah uh hi. A hangin mi lawhcing nuamte' adingin hamphatna kongpi kihong tawntung hi. Nu leh pate'n tua hangin nasep hahkat mahmah uh a, amau kipumpiakna panin a tate un sangkahna ah hanciam in a lawhcin ding uh lamen uh hi. Vietnam pan hong paite bang nu leh pate'n thagum tawh septheih bangbang sem uh a, tuni in a tate uh doctor, engineer, scientist khawng hi khin zo uh hi. Pem thak naupangte Mikang naupangte sangin zong lailam hatzaw uh hi.\nAsian Paradox cih tawh a kiciamteh khat pen nu leh pate' laisiam lo, Mikangpau zong pau thei mello ahih hangin a tate uh laisiam mahmah cih hi. Laisiamna tawh Mikangte phak sawmna lim neih mahmah uh hi. Tua mah bangin zong valedictory leh salutation sanginn ah kineih ciangin Asian sangnaupangte'n pahtawina ngah hamtang uh hi. Asian sangnaupangte' laisiamna leh lawhcinna thupi i sak laitakin Mikangte' thukhualna, midangte hih bangin amau gamah lawhcing leh zong hong haza loin pahtakna pia uh ahihna thupizaw hi. Pemta hong pai theihna dingun sum leh pai, inn luah ding a kipan nek leh tak amau huhna tawh sai khin uh hi. Hih bangin huhna hong piak manun nu leh pate'n nasep ding neipah, tate zong sangkahpah hi. Hih hamphatna i mangngilh het loh dingin kisam hi. Midangte hizah a khual lungsim leh ngimna nei Mikangte pahtakhuai lua hi.\nMailam ah hun ka ngah bangin Hun Zeekzia (time management) leh pawlpi tawh kisai (Church and denomination) kong gelh ding hi. I mangngilh loh ding aka deih bel in - nopsakna leh cihtheihna khawng i neih ciangin David Kham laphuah bangin Jesu hong itna bek hi cih i mangngilh loh ding kisam kasa hi. Banghang hiam cih leh Solomon in Paunak sungah mite thuakzawh loh thu thumte lakah, “Sila khat kumpi a suah ciang,” cih na gelh hi. A lian ngeilo hong liat ciang thuakhak hi. Mi a hausa, a pilsate tung pan sin ni. Topa thupha.


url: =LESSON 7 February 5 - 11 JESUH, I BELH SIKKIP ~ MUC\nLESSON 7 February 5 - 11 JESUH, I BELH SIKKIP\nAdmin 9:46:00 PM 1Q2022, Articles, Sabbath School Lesson\nLESSON 7 February 5 - 11\nJESUH, I BELH SIKKIP\nTu kaal sung sim ding: Heb. 6:4–6, Matt. 16:24, Rom. 6:6, Heb. 10:26–29, Heb. 6:9–13, Heb. 6:17–20.\nKAMNGAH: “Eite in tua lametna Kha adingin sikkip i nei a, kip mahmahin muanhuai hi. Tua in, puanzak nung mun siangtho sungnung ah lut a, tua munah Jesuh eite ma-ah eite tangin a na lut khinzo hi. Amah Melchizedek gui zui-in tawntung tulpi hong suak hi.”(Hebrews 6:19, 20, ).\nHebrews 5:11–6:20 in eite tangin siampi ahihna thu tawh kisai Lai Siangtho thuthuk a hong hilhcianna hi.Paul in Khrih kiang panin pai khiat ding lauhuai-na hong vauhilh hi. Mi kimkhat in amau deihna zui-in upna nei lo-in Khrih kiang panin a paikhia uh hi. Sawltak Paul in Ama laigelh a simkhate in a thuak uh gimnate hangin upna thu-ah bangmah thei lote bangin om lo-in upna sungah dinkhol ding lauhuaina hong hilh khin hi. Gimna hangin a lungkiate in lauhuai dinmun ah om uh hi. Gimna hangin na upna a kiam hiam? Lai Siangtho hong hilh thute in mainawt nading vive hi. Paul in Jesuh tungtawnin Pasian in a kisia ngei lo ding hotkhiatna kamciam hong pia hi(Heb. 6:9–20).\nVauhhilhkholhna leh thapiakna Hebrews 10:26–39ah kimu thei hi. Jesuh tung panin thapiakna kammalte i sinkhawm dng hi.\nKammal Hoihna Ciamkha\nHebrews 6:4, 5 sim in. Khrih tungah a citakte tungah bang thute kipia hiam?\n“Khuavak mu khin” cih thu in nunna kikhelna pulaak hi (Heb. 10:32). Khuavak mute in khuamial vangliatna, Satan ukna panin Pasian khuavakah a kalsuante pulaak hi.(Sawl. 26:17, 18). Tua in mawhna sung pan suahtakna (Eph.5:11) le thuman theihlohna panin suahtakna hi (1 Thess. 5:4, 5). Tua bangin suahtakna in Jesuh tungtawnin Pasian sepna hi-in, “Pasian vangliatna kilatkhiatna” hi.(Heb. 1:3).\n“Hotkhiatna ciam”cih thu in “ Kha Siangtho tawh nungta” cihna hi. Pasian piakkhong in Ama hehpihna in Pasian hong piak khong hi. (Rom. 5:15) ahih keileh Pasian in Kha Siangtho tungtawnin hehpihna hong pia hi. (Sawl. 2:38). Kha Siangtho tawh a nungta khinte in (John 7:37–39, 1 Cor. 12:13) hehpihna sungah a nungta khin mite ahi uh hi; tua nunna sungah Ama deihna kicinna zong kihel hi. (Gal. 5:22, 23).\nTopa kammal hoihna a ciamkhin mite in (Heb. 6:5,8) lungdamna thuman tawh a nungta mite ahi uh hi. (1 Pet. 2:2, 3). “A hong tung ding hun a vangliatna in” Pasian in thu-um mite adingin sihna pan thawhkikna nalamdang bawl ding hi (John 5:28, 29), i pumpi kikhel ding a, tawntung nunna ah kikhel ding hi.Ahi zongin thu-um mite in tu-in tua vangliatna a ciam thei hi. Amaute in Kha thu-ah a thokik mite ahi uh hi (Col. 2:12, 13), lungsim thaksuahna (Rom. 12:2) Khrih sungah tawntung nunna a ciam khin uh hi (John 5:24). Paul in hih bangin a gen ciangin sehnel gam sunga Israel mite tuahkhak thute ngaihsun hi ding hi.AMaute in Pasian hehpihna leh Ama hotkhiatna angah uh hi.Sehnel khang mite tungah meikhuampi panin khuavak a taang hi. (Neh. 9:12, 19; Late 105:39), a kipia khong vantung manna tawh nuamsa uh hi (Pai. 16:15), Kha Siangtho tawh nungta uh hi. (Neh. 9:20), Pasian kammal hoihna a ciam uh hi.(Josh. 21:45). A hong tung ding hun a vangliatna sungah “Egypt gampan amaute suahtak nadingin lim leh nalamdangte kihel hi.” (Sawl. 7:36). Ahi zongin Paul in a genna-ah sehnel gama akhangmite in tua bangin lim leh nalamdangte muh khin uh hi mah taleh amaute in Pasian a langpan uh hi.\n(Gam. 14:1– 35), Hebrews pawlpite I n Pasian maipha sungah nuamsa khin uh hi mah taleh amaute zong a lauhuai dinmun ah om uh hi. Hebrews pulaak a lauhuai dinmunah na om kha ngei hiam? Gentehna-in Khuavak mu khin napi-in khuamial sung nungta bangin na om hiam?\nA Kipulaak lo Mawhnate adingin biakpiakna om lo\nHebrews 6:4–6 sunga vauhilhna thute in Heb.10:26–29 thute tawh kibang hi. Khrih sihna a nial mite adingin mawhmai nading lampi om lo hi. Bang hang hiam cihleh Jesuh simloh mawhmai nading dang om lo hi. (Heb. 10:1–14).\nHebrews 10:26–29 sim in. Mawhmai-na kingah theihlohna mawhna lampi thumte bang pulaak hiam?\nHebrews laigelhpa in thuman theih khit nungah mawhna in mawhmai-nading om lo hi, ci hi. Pasian in Jesuh in eite palaai dingin sehkhin hi. (1 John 2:1). Ama tungtawnin eite in mawhmai-na i ngah thei hi. (1 John 1:9). Mawhmai-na om lo mawhna in Pasian Tapa khe nuai-ah a tuatcilna thuciamna sisan zangkhai ngaihsutna leh Kha Siangtho hehsakna, dahsaknate hi. (Heb. 10:29). Hih kammalte a khiatna i ensuk ding hi. Khe nuai-ah Pasian Tapa tuatcilan cih thu in Jesuh ukna nialna hi. (Heb. 10:29) Pasian Tapa cih minin Pasian khut ziatlamah Jesuh koihin a khenuai-ah a galte koih ding kamciam pulaak hi. (Heb. 1:13; Heb. 1:5–12, 14). Khe nuai-ah Jesuh koih cih a khiatna in Jesuh pen gal bangin ngaihsutna ahi hi. Hebrews laikhak tungtawnin khe nuai-ah Jesuh koih cih in (Heb. 1:13), Jesuh a kumpi tokhom panin hemkhia cihna hi. Tu-in tua tokhom ah thuman langpangpa a tu hi) Lucifer in vantungah tua na sem hi. Thukham neilo pa in mailam hunah hong semkik ding hi (Isa. 14:12–14; 2 Thess. 2:3, 4).\nThuciam sisan niinsak, zangkhai ngaihsut cih thu in Jesuh hong sihna nialna hi (Heb. 9:15–22).Siansuah vangliatna nei Jesuh sisan hemkhia cihna hi.\nKha Siangtho hehsak, dahsak cih ciangin lauhuai mahmah hi. Greek laimalah “enybrisas” (hehsak, dahsak) siantholohna akilangsak ‘ awlmawhlohna” bangmah theihlohna a pulaak kammal hi. Hih thu leh hehpihna nei Kha SIantho nasep ki-mu thei hi.\nPasian hong piak hehpihna nial, thusim lo cihna hi. Tua in thuman lampialna hipah hi. Tua bang mi in Jesuh, Ama sihna leh Kha Siangtho a nial hi.\nA Hoih zaw Nate\nHebrews 6:4–8, vauhilhna leh hilhkholhna limtakin a pulaakkhit ciangin Paul in Tapa kiang pan lampial lo dingin hilh hi. Ama laikhak a sim mite in hih a lauhuai vauhilhna uma , gah hoih gahpha ding a lamen hi. Amaute nunna in leitang tawh kibang hi; hih leitang in Pasian khaici vawhna hi-in Ama lamet bangin a gah nei ding uh hi. Hih mite in Pasian tung panin thupha a ngah uh hi.(Heb. 6:7), tua in hotkhiatna hi.(Heb. 6:9).\nHebrews 6:9–12 sim in. Hebrews pawlpite na hoih a septeng uh kigualsuk hi. Tatsat lo-in tua na hoihte zom toto ding leh tuate in bang pulaak hiam,, cih a hilh hi.\nThu-um mite in Pasian min itna nei ding uh hi. Pasian mahmah itin, a mi siangthote tungah na hoih sem ding uh hi. A beisa hun a sepna bek hi lo dinga, tumahmahin zomto suak ding uh hi. Na hoih sepnate in nunzia man kilangsak hi. Pasian itna in biakna mi hihna hi lo-in midangte itna in Pasian itna kilangsak zaw hi; a diakdiakin a cimawh a gentheite itna hi ding hi.(Matt. 10:42, Matt. 25:31–46). Tua hi-in Paul in thu-um mite in na hoih sep ding mangngilh lo dingin hanthawn hi (Heb. 13:2, 16).\nHebrews 6:12 sim in. Thadahna, om mawkmawkna langpan hi. Tua bangin a thadahte le a mawk om mite in upna panin a puk mite hi,ci hi. (Heb.5:11, Heb. 6:12). Lametna in a thu-in theihna hi lo-in upna hangin itna tawh nasepna hi (Rom. 13:8–10).\nThu-um mite in kamciam sungah upna le thuakzawhna tawh nungta dingin Paul in a hanthawn hi. Paul in sehnel khang mite thuak thute pulaak khin a, amaute in upna le thuakzawhna nei lo ahih manun a luah dingun a kipia kamciam amu kha kei uh hi, ci-in a hilh hi. Tua khit ciangin Paul in upna leh thuakzawhna-ah etteh dingin Abraham (Heb. 6:13–15) thu a pulaak hi. Abraham in Pasian kamciam amu kha hi. Paul in upna thu-ah etteh ding mi siangtho tampi hong gualsuk hi. Hebrews 11 sungah upna le thuakzawhna-ah etteh ding a lian penpen Jesuh hong hilh hi(Hebrews 12:1–4).\nMang.14:12 in upna thuakzawhna leh Thukham a nei mite thu hilhin hihte in hun nunung ni ciangin mi siangthote nunzia ding hong hilh hi. Khat veivei ciangin i it mite tungah hilhkholhna i pia thei hi.Sawltakpa vauhilhna leh hanthotna panin bang thute na nuntakpih ding hiam?\nPaul in thuman panin lampial loh ding a hilhkholhna le thu-um mite a hanthotna-ah itna, upna tawh Khrih sungah khamuang dingin a hanthawn hi.\nHebrews 6:17–20 sim in. Koi bangin Pasian in A tate tungah kamciam a muanhuaina hong lak hiam?\nPasian in A kamciamte muanhuai-na lampi tuamtuam tawh hong hilh hi. Amasa-in Pasian in a kamciam muanhuai-na hong hilh nadingin ahong kiciam hi (Heb. 6:17). Pasian in Abraham le David tungah a kiciamna in a tawpna-ah Israel minam maipha a piakna tawh hong tangtung hi. Israel mite in Topa langpanin kham bawnglim a biak khit uh ciangin Moses in Topa tungah Abraham tungah a thuciam siksanin a mipihte mawhna mai nading mawhthumna nei hi( Pai. 32:11–14, Pian. 22:16–18). Pasian kiciamna in kikhel thei lo ahihna hong lak hi (Rom. 9:4; Rom. 11:28, 29). Tua bang mahin Late gelhpa in zong Israel mite adingin David tungah Topa kiciamna a pulaak hi. “ Topa genna-ah “ Ka thukhun ka palsat kei ding a, ka muka ka genkhiatsa zong ka khel kei ding hi. Khatvei-a cin dingin ka siantho-na kiciam khin a, David tungah zuau phuak lo—in ama khanggui kizomsuak ding aka mai-ah ni bangin a kumpi tokhom kip hi.” (Late. 89:34–37).Thuthun Thak hong hilh bangin Pasian kiciamnate in Jesuh sungah tangtung hi. Abraham suan sung panin David kumpi tokhom tungah a tu om hi (Gal. 3:13–16; Luke 1:31–33, 54, 55).\nNihna-ah Jesuh in Pasian ziatlam ah a tutna hangin Pasian in ama kamciam bangin sem takpi ding hi, cih kipsak hi. Jesuh vankahna in thu-um mite tungah Pasian kamciamte a tangtun nading hi. Jesuh in eite aitangin ama paikhol hi. (Heb. 6:20). Tua hi-in Jesuh vankahna in eite a hong kihotkhiat takpi-na thu hong lak hi. Pasian in Jesuh gimthuakin mi khempeuh adingin sihna a thuakna tawh vangliatna a pia hi. Ama sihna hangin ama ta tampi in vangliatna a ngah nading uh ahi hi. (Heb. 2:9, 10). Pasian mai-ah Jesuh omna in ei adingin a muanhuai sikkip hi. (Heb. 6:19) tua in Pasian tokhom tawh hong kinai-sak hi.Jesuh tungtawnin Pasian Kamciamte tangtung hi lo hiam? Khamuan nading bang dang kisam i hiam?\nPasian in na tungah hong kiciam cih thu na ngaihsut ciangin bang na phawk hiam? Kilawmna nei lo hi napi-in bang hangin tua in hotkhiatna sungah hong khamuangsak hiam?\nNgaihsutbeh ding: Ellen G. White, “John the Beloved,”pp. 539–545, in The Acts of the Apostles; “Judas,” pp. 716–722, in The Desire of Ages cihte sim in.\n“A lian mahmah mawhna galdo-na kizo khin hi. I nunna kipiakna, Pasian deih bangin nun nadingin hanciam kul hi. siangthona sungah i nuntakna khempeuh a kibawlphatma-in i nuntaknakhempeuh Pasian tungah kipiak kul hi. Ellen G. White, Steps to Christ, p. 43.\n“John in Jesuh tawh kibang dingin lunggulh hi. Khrih itna nuai-a a nunna kikhel nadingin a kiniamsak hi. Ama deihna khempeuh Jesuh sungah tumcip hi. A lawmdangte khempeuh sangin John in ama nunna a lamdang nuntakna sungah a kipia hi. “John in Khrih itna thuk nei ahih manin Amah tawh omkhawm ding lunggulh den hi. Honpa in Nungzui sawm le nihte sangin John in kipiakna a nei zaw hi. Amah in Nungzuidangte sangin a moi zaw hi.Naupang bangin a lungsim khempeuh Jesuh tungah a kipia hi. Khrih tungah hehpihna lungsim nei semsemin Honpa thuman thute midangte tungah a hilhsawn thei hi. Siantho etlawmna in ama nunna khelin a maisuah panin Khrih vang a tangkhia hi. Khrih meel a suunin amah tawh pumkhat a suah matengin Honpa pahtawina leh itna tawh a kidim hi. Ama nunna in A Topa zia le tong kilang ding bek a lunggulh hi. Ellen G. White, The Acts of the Apostles, pp. 544, 545.\n1. John leh Judas Iscariot in a kibanglo a thupi nunna nih etkak theih dingin thupi hi. Jesuh in John a sanggampa Boanerges, khuaphialep tate mu hi. John in paubaanna nei hi. Judas in zong paubaanna nei hi. Ahi zongin ama paubaanna in Johna sangin siahuai zaw lo hi.\n2. Bang hangin John in Jesuh zia le tong nei-in Judah in Kha Siangtho tungah mawh ahi hiam? Bang kilam dang uh hiam? Jesuh in thu-um mite in singlamteh pua-in ama nungzui dingin hong sam hi. Singlamteh pua-in Jesuh nungzuihna leh midangte nungzuihna in bang kilamdang hiam?\n3. Bang hangin Pasian in ama tungah nuntakna khempeuh kipia dingin hong ngen hiam? Suahta takin deihtel theihna leh hotkhiatna in bang kizopna nei hiam?


url: =Guak tang a om mawhna ahi zen tam? ~ Pau Tun Thang :: ZOMI DAILY\nGuak tang a om mawhna ahi zen tam? ~ Pau Tun Thang\nposted on 22 December 2014 at 12:41 pm Lomkholna: Article, Pautunthang\nPasian in Adam leh Eva a bawl in guaktang in om napi zum khollo uh hih tuak. Bang hang hiam cih leh Laisiangtho ah ki mu hi. Tua hun lai in guaktang pen zahmawh leh mawhna hih tuak lo hi. Pasian thu mang lo in hong khialh tak ciangun zumna hong thei pan uh hi. Tua pan in guaktang zong mawhna dan in ki ngaihsun pongmawk tawh kibang hi. Leitung hun hong pai zel ciangin guaktang a om pen mawhna dan in ki ngaihsun sem sem tawh kibang. A hang lian pen bel si leh sa lunggulhna a piansak theih man hi kha ding hi. Tua ahih leh a en leh a mu te tawh kizui in mawhna hi in hi lo thei ding cihna hi.\nMangkang ten ‘Naked Protest’ cih khat hahzat peuh mah uh hi. Nungak tangval, piteek leh puteek dongin mun khatah omkhawm in a lungkimlohna uh kilangsak zel uh hi. Numei pasal mawhna a zang khawm cih lah om tuan se lo uh hi. Bang hang hiam cih leh a protest uh thu ah a lungsim uh om zaw cihna hi. A mu leh a en kha ten a zahmawh lamin ngaihsun kha zel hi. A koi zaw mawhna ahi zaw diam? Guaktanga om pen mawhna maw aihkeh ngaihsutna hoihlo mawhna hi zaw? Guaktang khat zong a mu ten a sia lam in ngaihsun kei peuh leh hi lel lo hiam?\nPasalte’ mitah bel numei melhoih guaktang a om pen muhnop mah mah kici hi. Tua pen zahmawh lam tawh kisai zong hi tuan lo hi. Tua pen numei ten thei kha citciat uh ahihmanin pasalte’ mit la thei thei dingin a ci leh sa uh a tam khuh lo thei thei fashion zang ta uh hi. A zahmawh lam a ngaihsun khollo te adingin zong etlawm veve lel mai. Limsuaih siam ten numei guaktang lim a suaih ciangun a lungsim uah sex lam om lo hi. Pasian khut siamziate ngaihsut in nei zaw uh hi. Tua Pasian bawlsa a etlawm nate a kilatsak sawmna uh hi zaw hi. A ngaihsutna uh siangtho mah mah hi.\nMangkang nungak tangvalte tuipi gei beach khawng va pai leeng guaktang peuh in om uh hi. Amau sia ngaihsut khollo vanglak uh hi. Guaktang pen mawhna banga a ngaihsun nam ten mu dik lo thei uh hi. Ahizongin amau a mu leh a ente’ lungsim sianthou lohman hi zaw hi. Naungek guaktanga om pen etlawm mah mah lel hi. Kuaman zahmawh lam tawh kisai ngaihsutna in zang lo ahihmanin mawhna hi lo hi. Ahizongin picing guaktang a mute a lungsim buai hi. Amau etdan leh ngaihsutna a diklo manin mawhsak pongmawk uh hi. A tak tak in ci leeng a ente lamah mawhna om tuak zaw hi.\nMi pawlkhat in numei kibuan a tam mah kei di maw a kizepna uh sexy thei lua hiven ci pong mawk uh hi. Tuabang hi khin sam lo hi. Numei a buan nuam ten a kizepna uh sexy tase keileh a figure lim lim uh zong enlah uh hi. Leitung hun paidan en leeng Pasian hong bawl cil lam ki manawh kik ta hi. Guaktang nit ngaihsutna zong tawm tawm in kiam hi. Nidanga aki tuam cip bik bek te tun a pan thei thei in kituam ta hi. Fasion designer ten zong a ngawngza thei thei leh ci leh sa aki tamlat thei thei dingin design bawl ta uh hi.\nLeitung hun hong paizel lai leh guaktang lamsang tam tuak tek tek hi. Tuamanin a nin leh mawhna banga ngaihsutna lungsimah a nei ten khemna tam thuak lel ding uh hi. Amau adingin khemna maingal mah mah ding cihna hi. Pasian hong bawl dan ahihna leh a hoih lam sanga ngaihsutna zang thei te adingin khemna om lo ding hi. 🙂\nPrevious: Pasian in Mihing pianna liimpi Pau Cin Hau alah na thu\nNext: Zomi Society Analysis\nUniversity sangnaupang numei khatin Underwear bektawh Thesis Presentation bawl\nTedim Tangthu tom ~ Sia Mangpu\nCial thuahthuah – 2 Tim 4:4\nAustralia sumtuh honkhat Melbourne khuasung ah kizel ~ ZD\nGamdang tung Zomite – 3 ~ Dr. Ngul Khan Pau


url: =Trump in Cabinet Minister ding mithum pulak khiatbeh ~ Thang Khan Lian :: ZOMI DAILY\nTrump in Cabinet Minister ding mithum pulak khiatbeh ~ Thang Khan Lian\nposted on 19 November 2016 at 10:44 pm Lomkholna: News, Thangkhanlian, USA, World\nNov. 19, 2016: US president thak Donald Trump in ni dangin Muslimte lauhna neihna pen a kilawm theihna/thu ngaihsut theihna (rational) hi a, Islamic ngaihsutna leh geelna (ideology) pen dam lo tawh kibang a, Arab leh Persia gam-a makai ten Islamic ngaihsutna pen a dam lo hi a, damsak ding hi a cih ding uh hi ci-a gen ngei US army general pensen kum 57 mi (kha kik ciangin kum 58 hi ding) Michael Flynn national security adviser dingin guang hi.\nJuly kha in zong Al Jazeera ten a interview na uh-ah Flynn in Muslimte tamna gamte a din’ toh uh hun ta a, na a sep beh uh hun ta hi a cih banah Trump in Muslim galtaite lak loh ding hi a cih zong gum hi. Flynn in US galkap sungah kum 30 val na sem a, 2012 panin 2014 dong director of Defense Intelligence Agency na len a, Iraq leh Afghanistan gamte ah zong galdo in na kuan ngei in, pahtawina Bronze Star kici na ngah hi. Flyn pen Obama’ military leh foreign policy langpang ngiat khat hi a, Russia tawh kitanauna hoih ding a deih mi ahi hi.\nObama in Iran tawh nuclear deal kici thukimna a neih a langpang leh a gensia Rep. Mike Pompeo CIA makaipi (head) dingin seh hi. Tua banah Attorney General dingin Alabama Senator Jeff Sessions seh hi. 1986 in Federal Judge len dingin kiguan’ lai leh Alabama ah State Attorney a let lai-in Jeff Sessions in minam kideidanna kampau na zang ahih manin gensiatna leh mawhsakna lianpi na tuak a, Democrats ten zong huphulh bawl mahmah uh hi.\nTrump in zanin Secretary of State len kha thei dinga ki-ummawh South Carolina Governor Nikki Haley kimuh in kamkupna neipih a, US President ten thudot mahmah khatin a neih den uh Secretary of State len lui, Judah mi Henry Kissinger zong kimuhpih in kamkupna nei khawm uh hi. Trump in 2012 in Republican presidential nominee Mitt Romney tawh a kituah lohna uh beisakna dingin zong kimuhpih hi. Flynn leh Trump pen Russia tawh kitaunauna hoih neih ding a deihna hangun security experts pawl khatte na lunghimawh mahmah se uh hi.\n-Al Jazeera and Agencies/The Hindu/ Thang Khan Lian\nPrevious: Lam hilh Aksi ~ Khaineu Hatlangh\nNext: Kam siam sial lei sang, kam sia sial liau ~ Tual Khan Suan\nLungsim Khaatna panin suahtakna ~ Dr. Ngul Khan Pau


url: =LESSON 13 June 18 - 24 Egypt Gamah Israelte ~ MUC\nLESSON 13 June 18 - 24 Egypt Gamah Israelte\nAdmin 5:55:00 PM Articles, Sabbath School Lesson\nLESSON 13 June 18 - 24\nEgypt Gamah Israelte\nTu Kaal Sung Sim Ding: Pian. 46; Rom. 10:12, 13; Pian. 47; 48; Sawl.3:25, 26; Pian. 49; Phil. 2:10; Pian. 49:29-50:21.\nKAMNGAH: “Tua ahih ciangin Egypt gam sung Goshen leitangah Israelte teng uh hi. Tua lai-ah amaute in neihsa ngah uh a, pungin tampi tak pha uh hi (Pian. 47:27).\nPiancil Bu in Jacob le Joseph nuntak sung huamkha hi. Jacob (Israel) in Canaan nusia-in Egypt gam zuan hi (Pian. 46); Egypt ah teengin (Pian. 47) hih gamah a si hi (Pian. 49:29-50:21). Hi mah taleh Egypt gam a nuntak sungin Khapsa Leitang thu tampi a kipulaak hi (Pian. 50:22-26).\nJacob in Egypt gam hong tunphetin Jacob in pharaoh thupha a pia hi (Pian. 47:7-10), Tua hi-in Abraham tungah kamciam, minamte tungah thupha na hi ding uh hi, cih kamciam a tangtung hong suak hi. (Pian.12:3).A nung ciangin Jacob in a sih madeuhin Joseph tate thupha a pia hi (Pian. 48). Jacob in a ama tate zong thupha a pia hi (Pian. 49:1-28); Israel minam sawm le nihte minam khat ciat ai dingin zong thupha a pia hi (Pian. 49:1-27).\nAhi zongin Israel in ama gamah teeng lo-in Egypt gamah galtai-in a teeng hi; tua mun panin Khapsa Gam lametna tawh a nungta hi. Piancil Bu tawpna-ah Israel tate in Egypt gamah a tunna uh kigelh mah taleh Joseph kammal nunungte ngaihsun lehang Egypt lo mundang ding tawh kibang hi.\n‘Tu-in kei a si ding ka hi ta hi. Ahi zongin Topa in note hong ompih ding a, hih leitang panin Topa in Abrahm, Isaac le Jacob tungah a hong kamciam gamah a hong puak ding hi” (Pian. 50:24).\nJacob in Joseph Kiangah Pai\nPian. 46 sim in. Jacob in Canaan a omna mun nusia-in a paikhiatna in bang thupina nei hiam?\nJacob in a omna mun Canaan nusia-in a pai hunin lametna tawh a kidim hi. Gilkial dangtak nawn lo ding, cih a khamuang hi. Lungdamhuai thu in Joseph nungta lai-in Khapsa Gam zuanin pai-na-ah a kisam bangbang hong pia ding hi. Jacob dinkhiatna in Abraham paikhiatna hong phawksak hi; Abraham in Khapsa Gam zuanin pai hi. Jacob in Abraham tung panin tua kamciam a za hi. Pasian in minam lian khatin kong bawl ding hi, ci-in a kamciam a thei hi.” (Pian.46:3; le Pian.12:2 enkak in). Hih munah Pasian sapna in Abraham tungah thuciam a hong phawksakkik hi. Abraham le Jacob tunga thuciam sungah Pasian in “lau kei in’ cih thu a pia hi. (Pian. 46:3; le Pian. 15:1 enkak in) hih thupiak in mailam hunah minthanna tawh kidim kamciam zong kihel hi.\nEgypt gam zuanin a pai Israel suan le khak khempeuh minte in (Pian.46:7), Abraham tunga Pasian in suan le khak tampi kong pia ding hi, ci-in a kamciam pulaakkik hi. Abraham in tua kamciam a ngah laitakin ta nei lo hi. Jacob, Joseph le a tapa nihte in Jacob suan le khak khempeuh a huamin a pulaak hi. Egypt gam zuanin a pai Israel suan le khak khempeuh phazah in sawm sagih hi. Hih mi phazah in minamte tawh kizopna nei hi (Pian. 10); cihnopna-ah minam khempeuhte lauhuai dinmun in Jacob khualzin lauhuai-na sungah kihel khin uh hi. A nungciangin singlamteh in Abraham suan le khak bek hi nawn lo-in mun khempeuh, minam khempeuh adingin a kicing zaw-in hotkhiatna thu hong lak hi.\nKamdang khatin pulaak ding hi leng, a lamdang hih Abraham le Jacobte suan le khakte in hotkhiatna tawh kisai thu vive hi, cih kimu thei hi. Hotkhiatna sungah mi a tam theithei kihel dingin Pasian in a geelna kimu thei hi. “Bang hang hiam cih leh Jew mi le Gential mi a kideidanna om lo ahih manin Topa pen mi khempeuh Topa hi kim a, ama kiangah a ngen khempeuh tungah thupha tampi tak a pia hi.\nLai Siangtho in zong, “Topa tungah huhna a ngen khempeuh in hotkhiatna a ngah ding uh hi,” aci hi.” (Rom. 10:12, 13). Hih munah Paul in hotkhiatna in mi khempeuh huam ahihna hong hilh hi lo hiam? A thupi zaw inah hih kammalte in pawlpi in Gospel pulaakzia ding bang hong hilh hiam?\nJacob in Egypt Gamah Teeng\nJacob tungah a tapa Joseph in cidam takin Eypt ah om hi, a kici gencian thu in a lamdang mahmah thu khat hong suak hi; Topa in ama tungah zanin thu na gen hi.” (Pian.46:2) a teenna khua nusia dingin sawlna a ngah hi. Jacob in Khapsa Leitang nusia-in paikhia-a, a nung ciangin mun khatah teengkhawm uh a, Pasian mite in a pai noplohna mun hong suak hi.(Thkna. 17:16).\nPian. 47 sim in. Nuntakpih ding thu le thu guipi ding bang hong hilh hiam?\n“Joseph in a sanggamte nga tawh Pharaoh kiangah a vapai uh hi. A teen nading uh leitang a ngen uh hi. Gam uk mangpipa a kipan kumpipa pahtawi-na pia dingin gamke uk pawlkhatte tungah Lungdamko-in a pai uh hi. Ahi zongin Joseph in Jehovah bia mi khat ahihna tawh kizui-in a sanggamte in milim bia thukhen zum tawh kipelh dingin huhna ngen hi; tua ahih manin Joseph in amaute thudong hi.\nKumpipa in zong dotna tuamtuam a nei hi. Tua bangin thudotna angah uh ciangin amaute nasep siangtakin dawngkik dingin a hilh hi. Jacob tate in hih bangin lamhilhna a zui uh hi; tua leitang tungah khualzinin a om uh ciangin tua gam mite nuntak bangin a nuntak khak loh ding uh kidawm ding uh hi; bang hang hiam cihleh tua leitangin amau luah nading leitang hi lo hi; a pai khiat nop uhleh paikhia dingin deihtel theihna a kipia hi. Kumpipa in leitang hoih penna mun, Goshen leitang a pia hi.” Ellen G. White, Patriarchs and Prophets, p. 233.\nPil kampau tawh Pharaoh in zong hih khual mite khutdawhngen bangin nungta lo dingin a hanthawn hi. Gam sungah nuam takin teeng thei dingin a pulaak hi.Amah in amaute nasep a dong (Pian. 47:3) hih leitangah nungta-in teeng dingin thu a pia hi. Amaute siamna kivakna bangbang tawh nasem dingin a vaikhak hi. Ama ganhingte a kempa dingin a sawl hi (Pian.47:6).\nTua ciangin Jacob in gamdang mi, khualmi lungsim pua-in gam makaite mai-ah mi nautang khat bangin a kingaihsun hi. Pian. 47:7, “Jacob in Pharaoh thupha a pia hi (Pian. 47:7). Jacob kiniamkhiatna tawh Pharaoh, Egypt gam uk mangpa thupha a pia hi. Bang hangin tua bangin piang thei hi ding hiam?\nSepna lak kammal ‘amad lifney’” a khiatna in na mai-ah ka koih hi” (Pian. 47:7), cih thu in siampite tawh kisai thu pulaakna-ah a kizang kammal hi. (Siam. 14:11). Tanglai Egypt pharaoh in a lian pen siampi dinmun nei hi, cih thu-ah upna thu tawh kisai-in Jacob in Egypt gam siampi lianpente tungah om hi; amah in Pharaoh sangin a lian zaw hi.\nBang bang dinmunah i om zongin eite in mi tawh kizopna-a Siampi nam, a siangtho minam, Topa mi hihna tawh kizop ding kisam hi.( 1Peter 2:9). I upna in i nuntakna-ah bang masuan hong lak hiam?\nJacob IN A TATE THUPHA PIA\nJacob in a sih ding hun hong naita hi, cih atheih ciangin hun khat lai- in Bethel zuanin a ciahkik a phawk hi (Pian. 35:1-15); amaute in Abraham tungah piak dingin a kamciam Pasian kiang panin “tawntung leitang” a luah dingin a kamciam hi. (Pian.48:4; Pian. 17:8). A sawt lo-in a leitung nuntakna si ding hi, cih a theih hangin Khapsa Leitang lametna tawh tua sihna a kihta kei hi. Tua ciangin Jacob in Egypt gam a suak Joseph nihte lamnga-in ama suan le khakte tungah kamciam siksanin thupha a pia hi. Pian.48 sim in. Bang hangin Jacob in a tupa dangte thupha pia lo-in Joseph tapa nihte bek thupha pia hi ding hiam?\nJoseph tapa nihte Manasseh le Ephraimte in Jacob thupha piak a ngah uh hi. Tua hi-in amaute in tupa hihna panin ta hihna-ah lapsanna a ngah uh hi (Pian. 48:5). Jacob in Ephraim sangin Manasseh thupha a pia masa zaw hi mah taleh, Jacob thupha piak in Joseph a bulpi-in koih hi (Pian. 48:15).\nHih thu-ah mimal khat ciat tungah Pasian cihtakna pulaakin mailam hun adingin a kamciamte i mu thei hi. Jacob in annek tuidawn le lauhuai-nate panin a huu a dal Abraham le Isaac Pasian a pulaak hi. (Pian. 48:15). Tua Pasian mahin mawhna le siatna sung panin nang le kei hong honkhia hi.” (Pian. 48:16). Jacob in amah tawh kilai Bethel a kilang Pasian a phawk hi (Pian. 31:13; 32:29); tua munah Jacob panin Israel kikhel hi. (Pian. 32:26-29).\nA tuahkhak thute a ngaihsut ciangin Pasian in siatna panin hoihna piangsak ahihlam Jacob in a phawk hi. Jacob in a lametna a pulaak hi; Pasian in tu-a atuahkhak thute zawhpih ding bek tham lo-in a tute zong ompih ding ahihna a lungmuang thei hi. Pasian in amah thupha a piak bangin a tapa Joseph zong thupha pia ding hi, cih upna nei-in a suan le khakte in Canaan luah dingin zuan ding uh hi, cih zong a lamen hi. Hih lametna in Shechem tawh kisai a pulaakna-ah kimu thei hi (Pian.48:22); hih mun in a luah dingin a nget hi bek lo-in (Pian. 33: 19), Joseph in a guhte a phum nading mun hi (Joshua 24: 32); hih mun panin Israel minamte in leitang hawm ding uh hi( Joshua 24:1). Hih thupiang khempeuhte lakah Jacob in Pasian kamciamte a phawk tawntung hi. Jacob innkuan tungtawnin leitung minamte in thupha a ngah ding uh hi, ci-in Pasian in kamciam pia hi.” (Pian. 12:3).\nPian. 3:25, 26 sim in. Peter gen bangin koi bangin Pian. 12:3 in tangtung hiam? Koi bangin hih thupha ngah thei i hiam?\nPian.49:1-28 sim in. Jacob in a tate thupha a piakna-ah bang thu laigil kimu thei hiam?\nIsrael minam sawm le nihte tawh kisai genkholhnate banah Jacob in Messiah le a tawpna tatkhiatna lametna mu khol hi. Hih lametna in Jacob kam vaikhakna nunung sungah kimu thei hi (Pian. 49:1); Messiah kumpi dingin a hong paina thu a pulaak hi (Isa. 2:2, Dan. 10:14). Tua khit ciangin Israel minam sawm le nihte thute kipulaak hi. Amaute tun nading mun kisehkholhsak hi lo-in, amaute in bangbangin nungta uh hi taleh Pasian deihna tangtung ding cih hi lo-in, amaute nunzia ding a kipulaak khol hi zaw hi. Mi khat in mawhnei lo mi khat a thahna thu Pasian in a theihna le tua mipa in that dingin Pasian deihna tawh a thah ahihna kibang lo hi. Pian. 49:8-12 sim in. Bang genkholhna kipulaak hiam? Bang hangin hih genkholhna in thupi hiam?\nMihing deihtel theihna khengvalin Pasian in mailam thu ding theikhol hi. Humpi limcin Judah khanggui tungtawnin Messiah hong khangkhia ding hi, cih a thei hi. (Pian.49:8-12); humpi in kumpi hihna le minphatna limcing hi. Judah suan le khak sung panin Kumpi David hong khangkhia ding a, Shiloh zong hong khang khia-in daihna puak ding a, (Isa. 9:6, 7) minamte in Ama thumang ding uh hi (Pian. 49:10).\nJewte in Messiah hong tun ding hun sawtpi ngak uh hi; Khristiante in zong Jesuh hong khan ciangin Messiah hong tung hi,ci-in i thei hi. “Judah in kumpi ciangkhut len tawntung ding a, a suan a khakte in zong ukna aana nei tawntung ding hi. Minam dangte in ama tungah siah puak ding a, zahtakna tawh ama mai-ah kun ding uh hi (Pian. 49:10), hih genkholhna in Thukhun Thak pulaak “ Jesuh mai-ah khuk khempeuh khuk din ding hi, cih tawh kibang ahi hi” (Phil. 2:10).\nEllen G. White gelhna-ah: “Humpi, gamsung kumpi in Judah limcing dingin kilawm pen hi. Judah suan panin David, Shiloh hong khangkhia hi. Amah in Humpi Judah mantak ahi hi. Ama nuai-ah vangliatna, ukna khempeuh a om hi” Patriarchs and Prophets, p. 236.\nBang hangin minam khempeuhte’n a biak ma hun hong tunma-in tu-in Jesuh bek biak i hiam?\nKAMCIAM LEITANG LUAH DING LAMETNA\nPian. 49:29-50:21 sim in. Lametna thu guipite kimu thei hiam?\nPiancil Bu thukhupna-ah lametna tawh kidim thu thum kimu thei hi. Amasa-in Israelte in Kamciam Leitang hong zuankik ding uh hi. Piancil Bu gelhpa Moses in Jacob le Joseph sihna le a kivui-na thute pulaak hi. Hih thupiangte in Kamciam Leitang pulaak uh hi.\nIsrael minam sawm le nihte thupha kipiak khitphetin amaute ading genkholhnate zong pulaak hi. (Pian. 49:28). Jacob in a sihkuan ciangin a tate tungah Canaan leitang Machpelh leikua hawm sungah kivui dingin thu vaikhak hi; hih munah Sarah zong kivui khin hi (Pian. 49:29-31). Hih sungah Sarah sihna le a kivui-na thu pulaak hi; kum zalom tampi khit ciangin Egypt panin paikhia-in a luah ding uh leitang ahihna pulaakkhol hi. Nihna-ah Pasian in siatna khat panin thu hoih piangsak thei ahihna lametna nei ahihna hong hilh hi.\nJacob a sih khit ciangin kivui hi; Joseph sanggamte in mailam hun adingin lunghimawhna tampi nei uh hi. Joseph in amau tungah thukkik kha thei ding cih lunghimawhna lianpi nei uh hi. Amaute in Joseph kiangah hong pai uh a, ama sila dingin hong kipia uh hi.\n(Pian. 50:18), Joseph mangmatnate a phawkkik uh hi. Joseph in tua bangin lunghimawh kei unla lau kei un, ci-in hanthawn hi (Pian.50:19); mailam hun ading pulaak hi (Pian.15:1); bang hang hiam cihleh tua thu in ama tungah siatna hi, cih thei a, ahih zongin Pasian thu hoihin na heisak hi” (Pian. 50:2); hih thu khempeuh in hotkhiatna thu hong hilh hi. (Pian. 50:19-2 le Pian. 45:5, 7-9 enkak in). Hih thu in mihing kicinlohnate lak panin Pasian makaihna in zawhna hong tunpih hi.\nA thumna-ah, Pasian in mawhnei mite hong honkhia ding hi, cih lametna hi. Piancil Bu tawpna-ah Joseph sihna thu kipulaak hi mah taleh tua thu sangin a thuk zaw thu hong hilh hi. A dangte tawh kibang lo-in Joseph in ama guhte phum dingin vaikhak lo hi. Ahi zongin Pasian in a hun a tun ciangin note thupha hong pia ding a, tua hun ciangin hih lai mun panin ka guhte na puakhia ding uh hi, ci hi. (Pian. 50:25), tua bangmah in kum tampi khit ciangin a tangtung takpi hi. (Pai. 13:19). A tawpna-ah Shiloh sihna tawh Khapsa Leitang, Canaan gamah puahphat thakna a ngah uh hi. Hih Canaan in vantung thak le leitung thak, na khempeuh a thakin kibawlkikna mun eite khempeuh lametna tawpna limcing hi.\nMang. 21:1-4 sim in. Koi bangin hih thu in i neih lametna lian pen hi thei hiam? Hih kamciam om lo hi leh, eite lamet in sihna simloh bang lamet nei ding i hiam?\nNgaihsutbeh Ding: Ellen G. White, “Joseph and His Brothers,” in Patriarchs and Prophets, pp. 233-240 sim in.\n“Joseph nunzia in Khrih nunzia hong hilh hi. A sanggamte muhdahna a thuak Jospeh in sila suak dingin zuakna a thuak hi. A sanggamte in amaute sangin Joseph a lian zaw ding dal zo dingin a kingaihsun uh hi. Joseph in Egypt gamah a kipaipih hi. Ama mangmatna sangin gimna thuak zaw dingin amaute in a ngaihsun uh hi. A mangmat a tangtun loh theihtheih nadingin a vaihawm uh hi. Ahi zongin amaute gamtatna khempeuh Pasian in uk ahih manin amau dal zawh thu hi lo-in Pasian in Joseph mang a tangtungsak veve hi. Tua hi-in Jew siampite le upa makaite in Khrih hazatna lungsim nei uh a, mi khempeuh in ama nungzui suak kha ding hi, cih a patau uh hi. Jew siampite le biakna makaite in Jesuh in kumpi suakin amaute tungah ukna nei thei lo ding ci-in singlamteh tungah a khai uh hi. Ahi zongin Jesuh Khrih a thahna uh a gah a at kik uh hi.\n“Joseph in Egypt gamah saltangin a omna tungtawnin amah in a pa innkuan a honkhia mipa hong suak hi. Joseph thuakna in a sanggamte mawhna khiamsak thei tuan lo hi. Tua bang mahin Khrih in singlamteh tunga a sihna in leitung Honpa, mawhneite Honpa, leitung buppi a Ukpa hong suak hi.\nAhi zongin Pasian hehpihna khut in Khrih a thatte mawhna dal zo tawh a kibang hi; tua bangin Khrih in sihna ahong thuakna hangin Pasian minthan nading le mihingte hoih nading hi zaw hi.”\n“Joseph in asanggamte zuakna a thuak bangmahin Khrih zong a nungzuite khat ii zuakna tawh a galte thahna a hong thuak hi. Joseph in a manlopi mawhsakna a thuak hi; ama cihtakna hangin thongkiat a thuak hi. Khrih in zong Ama thumanna, ama deihna anialna hangin nawlkhinna le simmawhna a hong thuak hi. Amah in mawhna nei lo hi mah taleh thuman lo tecite hangin mawhsakna a hong thuak hi. Joseph in nenniamna le a man lo thute lungduai-na le nunneem takin thuakin a sanggamte mawhna mai-sak dingin a kigingkhol khin hi. Khrih in mihingte gitlohna bawlsia-na khempeuhte a thuak hi. Amah a thatte mawhna bek a maisak hi lo-in Ama kiang zuanin mawhna kisikin mawhmai-na a ngen mi khempeuhte mawhna zong a maisak hi.” Ellen G. White, Patriarchs and Prophets, pp. 239, 240.\n1. Jacob a sih ciangin Joseph sanggamte a lau uh hi; Joseph in amau mawhna thuk dingi ngaihsun uh hi. Amaute in mawhna tawh kidim ahihna uh pulaak hi lo hiam? Joseph dawnkikna in mawhmaisakna thu bang hong hilh hiam?\n2. Joseph le Jesuh nunzia sungah a kibang bang thute na mu thei hiam?\n3. Pasian in mailam thu khempeuh thei khol khin hi, cih thu ngaihsun in. Mihing in deihtel theihna i nei hiam? Koi bangin Pasian theihkholhna le mihing deihtel theihna kizom hiam?